Avis juridique important

|

32000D0293

Απόφαση αριθ. 293/2000/ΕΚ του Ευρωπαϊκού Κοινοβουλίου και του Συμβουλίου, της 24ης Ιανουαρίου 2000, για τη θέσπιση προγράμματος κοινοτικής δράσης (πρόγραμμα Δάφνη) (2000-2003) περί προληπτικών μέτρων κατά της βίας εις βάρος παιδιών, εφήβων και γυναικών

Επίσημη Εφημερίδα αριθ. L 034 της 09/02/2000 σ. 0001 - 0005

ΑΠΟΦΑΣΗ αριθ. 293/2000/ΕΚ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥτης 24ης Ιανουαρίου 2000για τη θέσπιση προγράμματος κοινοτικής δράσης (πρόγραμμα Δάφνη) (2000-2003) περί προληπτικών μέτρων κατά της βίας εις βάρος παιδιών, εφήβων και γυναικώνΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 152,την πρόταση της Επιτροπής(1),τη γνώμη της Οικονομικής και Κοινωνικής Επιτροπής(2),τη γνώμη της Επιτροπής των Περιφερειών(3),Αποφασίζοντας με τη διαδικασία του άρθρου 251 της συνθήκης(4),Εκτιμώντας τα ακόλουθα:(1) Η σωματική, σεξουαλική και ψυχολογική βία εις βάρος των παιδιών, των εφήβων και των γυναικών συνιστούν προσβολή του δικαιώματός τους στη ζωή, την ασφάλεια, την ελευθερία, την αξιοπρέπεια και τη σωματική και συναισθηματική ακεραιότητα, καθώς και σοβαρή απειλή για τη σωματική και ψυχική υγεία των θυμάτων αυτών των μορφών βίας· οι συνέπειες αυτής της βίας είναι τόσο διαδεδομένες σε όλη την Κοινότητα, ώστε να αποτελούν σημαντική μάστιγα για την υγεία.(2) Είναι σημαντικό να αναγνωρίζονται οι σοβαρές άμεσες και μακροπρόθεσμες επιπτώσεις της βίας στα άτομα, τις οικογένειες και τις κοινότητες όσον αφορά την ψυχολογική και κοινωνική ανάπτυξη και την πολιτική των ίσων ευκαιριών, καθώς και το υψηλό κοινωνικό και οικονομικό κόστος για το κοινωνικό σύνολο.(3) Η Παγκόσμια Οργάνωση Υγείας ορίζει την έννοια της υγείας ως μια κατάσταση πλήρους σωματικής, ψυχικής και κοινωνικής ευεξίας και όχι απλώς ως έλλειψη ασθένειας ή αναπηρίας· σύμφωνα με το άρθρο 3 στοιχείο ξ) της συνθήκης, η δράση της Κοινότητας περιλαμβάνει τη συμβολή στην επίτευξη υψηλού επιπέδου προστασίας της υγείας.(4) Οι αρχές αυτές αναγνωρίζονται στη σύμβαση των Ηνωμένων Εθνών του 1979 για την κατάργηση κάθε μορφής διακρίσεων κατά των γυναικών, στη σύμβαση των Ηνωμένων Εθνών του 1989 για τα δικαιώματα του παιδιού, στη διακήρυξη της Βιέννης του 1993 για την εξάλειψη της βίας κατά των γυναικών, στη διακήρυξη και το πρόγραμμα δράσης που εγκρίθηκε στην τέταρτη διάσκεψη για τις γυναίκες που διεξήχθη στο Πεκίνο το 1995, στη διακήρυξη και το πρόγραμμα δράσης κατά του σεξουαλικού εμπορίου και της εκμετάλλευσης ανηλίκων που εγκρίθηκε στη διάσκεψη της Στοκχόλμης το 1996 και στη διακήρυξη της Λισαβώνας του 1998 σχετικά με τις πολιτικές και τα προγράμματα για τη νεολαία της παγκόσμιας διάσκεψης των υπουργών νεότητας.(5) Η Ευρωπαϊκή Ένωση έχει αναλάβει δράση στον τομέα της δικαιοσύνης και των εσωτερικών υποθέσεων, συγκεκριμένα με την κοινή δράση της 24ης Φεβρουαρίου 1997, σχετικά με δράση για την καταπολέμηση της εμπορίας ανθρώπων και της σεξουαλικής εκμετάλλευσης παιδιών(5)· οι πτυχές της βίας που αφορούν το ποινικό δίκαιο εμπίπτουν στην αρμοδιότητα των κρατών μελών.(6) Το Ευρωπαϊκό Κοινοβούλιο στα ψηφίσματά του της 18ης Ιανουαρίου 1996 σχετικά με τη σωματεμπορία(6), της 19ης Σεπτεμβρίου 1996 σχετικά με τους ανηλίκους που είναι θύματα βίας(7), της 12ης Δεκεμβρίου 1996 σχετικά με τα μέτρα προστασίας των ανηλίκων στην Ευρωπαϊκή Ένωση(8), της 16ης Σεπτεμβρίου 1997 σχετικά με την ανάγκη διεξαγωγής εκστρατείας σε επίπεδο Ευρωπαϊκής Ένωσης για τη μηδενική ανοχή της βίας κατά των γυναικών(9) και της 16ης Δεκεμβρίου 1997 για την καταπολέμηση της σωματεμπορίας γυναικών με σκοπό τη σεξουαλική εκμετάλλευση(10) κάλεσε την Επιτροπή να καταρτίσει και να εφαρμόσει προγράμματα δράσης για την καταπολέμηση αυτής της βίας.(7) Στην ανακοίνωση της 24ης Νοεμβρίου 1993 για πλαίσιο δράσης στον τομέα της δημόσιας υγείας, η Επιτροπή επεσήμανε, μεταξύ άλλων, την πρόληψη των τραυματισμών ως σημαντικό πεδίο δράσης στο χώρο της δημόσιας υγείας· στο πλαίσιο αυτό, θεσπίστηκε, στις 8 Φεβρουαρίου 1999, η απόφαση αριθ. 72/1999/ΕΚ του Ευρωπαϊκού Κοινοβουλίου και του Συμβουλίου σχετικά με πρόγραμμα κοινοτικής δράσης για την πρόληψη των τραυματισμών(11).(8) Με την παροχή στήριξης για την επίτευξη της καλύτερης γνώσης και κατανόησης, καθώς και για την ευρύτερη ενημέρωση σχετικά με τη βία εις βάρος γυναικών, εφήβων και παιδιών, και με την ανάπτυξη δράσεων συμπληρωματικών προς τα υφιστάμενα κοινοτικά προγράμματα και δράσεις, αποφεύγοντας την άσκοπη επανάληψη ενεργειών, το παρόν πρόγραμμα θα συμβάλει στην καταστολή της εκμετάλλευσης και στην εξασφάλιση υψηλού επιπέδου υγειονομικής προστασίας του ανθρώπου, λαμβάνοντας υπόψη τη σωματική, πνευματική και την κοινωνική διάσταση, καθώς επίσης και σε μια υψηλή ποιότητα ζωής.(9) Η ανάληψη άμεσης δράσης κατά της βίας εις βάρος των παιδιών, των εφήβων και των γυναικών υπάγεται ουσιαστικά στη δραστηριότητα των κρατών μελών σε εθνικό, περιφερειακό, ή τοπικό επίπεδο.(10) Η Κοινότητα μπορεί να παράσχει προστιθέμενη αξία στις ενέργειες των κρατών μελών για την πρόληψη της βίας, συμπεριλαμβανομένης της βίας υπό μορφή σεξουαλικής εκμετάλλευσης και κακοποίησης παιδιών, εφήβων και γυναικών, με τη διάδοση και ανταλλαγή πληροφοριών και εμπειρίας, την προώθηση μιας καινοτόμου προσέγγισης, τον κοινό προσδιορισμό προτεραιοτήτων, την ανάπτυξη της δικτύωσης όπου αυτό είναι αναγκαίο, την επιλογή σχεδίων κοινοτικής διάστασης και τη δραστηριοποίηση και κινητοποίηση όλων των ενδιαφερομένων μερών.(11) Το παρόν πρόγραμμα μπορεί να προσφέρει προστιθέμενη αξία προσδιορίζοντας και προωθώντας τις καλύτερες πρακτικές, ενθαρρύνοντας την καινοτομία και ανταλλάσσοντας σχετικές εμπειρίες στο πλαίσιο δράσεων που έχουν αναληφθεί σε επίπεδο κρατών μελών, συμπεριλαμβανομένης της ανταλλαγής πληροφοριών σχετικά με τις διάφορες νομοθεσίες και τα επιτευχθέντα αποτελέσματα.(12) Συνεπώς, σύμφωνα με τις αρχές της επικουρικότητας και της αναλογικότητας, όπως αυτές καθορίζονται στο άρθρο 5 της συνθήκης, οι στόχοι του προτεινόμενου μέτρου μπορούν να επιτευχθούν καλύτερα σε κοινοτικό επίπεδο· η παρούσα απόφαση περιορίζεται στα απολύτως απαραίτητα προκειμένου να επιτευχθούν αυτοί οι στόχοι και δεν επεκτείνεται πέραν των όσων είναι απαραίτητα για να εξυπηρετούν τον εν λόγω σκοπό.(13) Χρειάζεται στο συγκεκριμένο τομέα ενεργός συνεργασία μεταξύ της Επιτροπής, των κρατών μελών και των μη κυβερνητικών οργανισμών (ΜΚΟ), και ιδιαίτερα των οργανισμών που ασχολούνται με τις καλές συνθήκες διαβίωσης και την ποιότητα ζωής των παιδιών, των εφήβων και των γυναικών, καθώς και συνέργια, μεταξύ όλων των σχετικών πολιτικών και μέτρων προωθώντας τη συνεργασία μεταξύ ΜΚΟ, άλλων οργανισμών και εθνικών, περιφερειακών και τοπικών αρχών.(14) Για να επιτευχθούν οι στόχοι του προγράμματος και να γίνει η πλέον αποτελεσματική χρήση των διαθέσιμων πόρων, πρέπει να επιλεγούν προσεκτικά οι τομείς εργασίας και να γίνει επιλογή σχεδίων που προσφέρουν μεγαλύτερη κοινοτική προστιθέμενη αξία και ανοίγουν το δρόμο προς τη δοκιμή και διάδοση καινοτόμων ιδεών για την πρόληψη της βίας στο πλαίσιο μιας πολυτομεακής προσέγγισης.(15) Πρέπει να προωθηθεί η συνεργασία με διεθνείς οργανισμούς αρμόδιους επί των θεμάτων του προγράμματος και με τρίτες χώρες, καθώς και με όλους όσοι μπορούν να συμμετάσχουν στην πρόληψη της βίας.(16) Πρέπει να γίνουν οι κατάλληλες ενέργειες ώστε να μπορούν να συμμετάσχουν στο πρόγραμμα αυτό οι υποψήφιες προς προσχώρηση χώρες που βρίσκονται σε προενταξιακό στάδιο, σύμφωνα με τους όρους που προβλέπονται στις αντίστοιχες συμφωνίες, ιδίως στις συμφωνίες σύνδεσης και στα πρόσθετα πρωτόκολλα στις συμφωνίες αυτές.(17) Προκειμένου να αυξηθεί η αξία και ο αντίκτυπος του προγράμματος, πρέπει να γίνεται διαρκής αξιολόγηση των διεξαγόμενων ενεργειών, κυρίως όσον αφορά την αποτελεσματικότητά τους και την επίτευξη των στόχων, με σκοπό να γίνονται, όπου χρειάζεται, οι απαραίτητες προσαρμογές.(18) Το παρόν πρόγραμμα πρέπει να είναι τετραετούς διάρκειας ώστε να υπάρχει επαρκής χρόνος για να μπορέσουν οι δράσεις που θα πραγματοποιηθούν να επιτύχουν τους τεθέντες στόχους.(19) Τα απαιτούμενα μέτρα για την εφαρμογή της παρούσας απόφασης θεσπίζονται σύμφωνα με την απόφαση του Συμβουλίου 1999/468/ΕΚ, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(12).(20) Η παρούσα απόφαση καθορίζει, για όλη τη διάρκεια του προγράμματος, το χρηματοδοτικό πλαίσιο που αποτελεί προνομιακή αναφορά κατά την έννοια του σημείου 33 της διοργανικής συμφωνίας μεταξύ του Ευρωπαϊκού Κοινοβουλίου, του Συμβουλίου και της Επιτροπής της 6ης Μαΐου 1999, για την δημοσιονομική πειθαρχία και τη βελτίωση της διαδικασίας του προϋπολογισμού(13),ΑΠΟΦΑΣΙΣΑΝ ΤΑ ΑΚΟΛΟΥΘΑ:Άρθρο 1Καθορισμός του προγράμματος1. Με την παρούσα απόφαση θεσπίζεται πρόγραμμα κοινοτικής δράσης κατά της βίας εις βάρος των παιδιών, των εφήβων και των γυναικών, για την περίοδο από 1ης Ιανουαρίου 2000 έως 31 Δεκεμβρίου 2003.2. Στόχος του προγράμματος είναι να συμβάλει στην εξασφάλιση υψηλού επιπέδου προστασίας της σωματικής και ψυχικής υγείας των παιδιών, των εφήβων και των γυναικών κατά της βίας (συμπεριλαμβανομένης της βίας υπό μορφή σεξουαλικής εκμετάλλευσης και κακοποίησης), με την πρόληψη της βίας και την παροχή βοήθειας στα θύματα της βίας με σκοπό ιδίως την πρόληψη της περαιτέρω έκθεσής τους στη βία. Το πρόγραμμα αποσκοπεί επίσης στην υποστήριξη και την ενθάρρυνση των μη κυβερνητικών οργανισμών (ΜΚΟ) και λοιπών οργανώσεων που ασκούν δράση στον τομέα αυτό. Με τον τρόπο αυτό, το πρόγραμμα θα συμβάλει στη βελτίωση των κοινωνικών συνθηκών.3. Οι δράσεις του προγράμματος, όπως εκτίθενται στο παράρτημα, έχουν στόχο να προωθήσουν:α) διακρατικές δράσεις για τη σύσταση πολυτομεακών δικτύων και για την εξασφάλιση της ανταλλαγής πληροφοριών, της βέλτιστης πρακτικής και της συνεργασίας σε κοινοτικό επίπεδο·β) διακρατικές δράσεις για την ευαισθητοποίηση της κοινής γνώμης·γ) συμπληρωματικές δράσεις.Άρθρο 2Εφαρμογή1. Η Επιτροπή εξασφαλίζει την εφαρμογή των δράσεων που αναφέρονται στο άρθρο 1 παράγραφος 3 σύμφωνα με το άρθρο 5, σε στενή συνεργασία με τα κράτη μέλη.2. Η Επιτροπή, μετά από διαβουλεύσεις με τα κράτη μέλη, συνεργάζεται με τα όργανα και τους οργανισμούς που δρουν στον τομέα της πρόληψης της βίας και της προστασίας των παιδιών, των εφήβων και των γυναικών καθώς και της υποστήριξης των θυμάτων. Ενθαρρύνει δε ιδιαιτέρως τη διεθνική συνεργασία μεταξύ των ΜΚΟ και των εθνικών, περιφερειακών και τοπικών αρχών.3. Η Επιτροπή λαμβάνει υπόψη τις ενέργειες που διεξάγονται σ' αυτόν τον τομέα σε εθνικό, περιφερειακό και τοπικό επίπεδο. Εξασφαλίζει επίσης μιαν ισόρροπη προσέγγιση ως προς τις ομάδες-στόχους.4. Στις αναλαμβανόμενες δράσεις συμμετέχει σημαντικός αριθμός κρατών μελών.Άρθρο 3Προϋπολογισμός1. Το χρηματοδοτικό πλαίσιο για την εφαρμογή του τετραετούς προγράμματος (2000-2003) καθορίζεται σε 20 εκατομμ. ευρώ.2. Οι ετήσιες πιστώσεις καθορίζονται από την αρμόδια για τον προϋπολογισμό αρχή εντός των ορίων των δημοσιονομικών προοπτικών.3. Η συνδρομή της Κοινότητας ποικίλλει ανάλογα με το χαρακτήρα της δράσης. Δεν μπορεί να υπερβαίνει το 80 % του συνολικού κόστους της δράσης.Άρθρο 4Συνοχή και συμπληρωματικότηταΗ Επιτροπή εξασφαλίζει τη συνοχή και τη συμπληρωματικότητα μεταξύ των κοινοτικών δράσεων που εκτελούνται στο πλαίσιο του προγράμματος και εκείνων που εκτελούνται στο πλαίσιο άλλων σχετικών κοινοτικών προγραμμάτων και μέτρων, συμπεριλαμβανομένων των μελλοντικών εξελίξεων στον τομέα της δημόσιας υγείας.Άρθρο 5Εκτελεστικά μέτρα1. Τα απαιτούμενα μέτρα για την εφαρμογή της παρούσας απόφασης, όσον αφορά τα κατωτέρω θέματα, θεσπίζονται σύμφωνα με τη διαδικασία της διαχειριστικής επιτροπής του άρθρου 6 παράγραφος 2:α) το ετήσιο πρόγραμμα εκτέλεσης των μέτρων του προγράμματος, συμπεριλαμβανομένων των δημοσιονομικών επιπτώσεων και των κριτηρίων επιλογής·β) τη γενική ισορροπία μεταξύ των διαφόρων τμημάτων του προγράμματος·γ) τις διαδικασίες για το συντονισμό με τα προγράμματα και τις πρωτοβουλίες που συνδέονται άμεσα με την επίτευξη του στόχου του παρόντος προγράμματος·δ) τους διακανονισμούς για τη συνεργασία με τις τρίτες χώρες και τις διεθνείς οργανώσεις που αναφέρονται στο άρθρο 8·ε) τις διαδικασίες για την παρακολούθηση και αξιολόγηση του προγράμματος.2. Τα απαιτούμενα μέτρα για την εφαρμογή της παρούσας απόφασης, όσον αφορά κάθε άλλο θέμα, θεσπίζονται σύμφωνα με τη διαδικασία της συμβουλευτικής επιτροπής του άρθρου 6 παράγραφος 3.Άρθρο 6Επιτροπή1. Η Επιτροπή επικουρείται από μια επιτροπή.2. Στις περιπτώσεις που γίνεται μνεία της παρούσας παραγμάφου, εφαρμόζονται τα άρθρα 4 και 7 της απόφασης 1999/468/ΕΚ, τηρουμένων των διατάξεων του άρθρου 8 της ίδιας απόφασης.Η περίοδος που αναφέρεται στο άρθρο 4 παράγραφος 3 της απόφασης 1999/468/ΕΚ ορίζεται σε δύο μήνες.3. Στις περιπτώσεις που γίνεται μνεία της παρούσας παραγράφου, εφαρμόζονται τα άρθρα 3 και 7 της απόφασης 1999/468/ΕΚ, τηρουμένων των διατάξεων του άρθρου 8 της ίδιας απόφασης.4. Η επιτροπή θεσπίζει τον εσωτερικό κανονισμό της.Άρθρο 7Συμμετοχή των χωρών ΕΖΕΣ/ΕΟΧ, των συνδεδεμένων χωρών της Κεντρικής και Ανατολικής Ευρώπης, της Κύπρου, της Μάλτας και της ΤουρκίαςΣτο πρόγραμμα μπορούν να συμμετάσχουν:- οι χώρες ΕΖΕΣ/ΕΟΧ, σύμφωνα με τους όρους της συμφωνίας ΕΟΧ,- οι συνδεδεμένες χώρες της Κεντρικής και Ανατολικής Ευρώπης, σύμφωνα με τους όρους των ευρωπαϊκών συμφωνιών, των συμπληρωματικών τους πρωτοκόλλων και των αποφάσεων των αντιστοίχων συμβουλίων σύνδεσης,- η Κύπρος, με χρηματοδότηση από συμπληρωματικές πιστώσεις σύμφωνα με διαδικασίες που θα συμφωνηθούν με τη χώρα αυτή,- η Μάλτα και η Τουρκία, με χρηματοδότηση από συμπληρωματικές πιστώσεις, σύμφωνα με τις διατάξεις της συνθήκης.Άρθρο 8Διεθνής συνεργασίαΣύμφωνα με το άρθρο 300 της συνθήκης, κατά τη διάρκεια της εφαρμογής του προγράμματος ενθαρρύνεται η συνεργασία με τις τρίτες χώρες και με τους διεθνείς οργανισμούς που είναι αρμόδιοι στους τομείς που καλύπτονται από το πρόγραμμα, καθώς και με όλους εκείνους που ενδέχεται να συμμετάσχουν στην πρόληψη και την προστασία από κάθε μορφή βίας.Άρθρο 9Παρακολούθηση και αξιολόγηση1. Κατά την εφαρμογή της παρούσας απόφασης, η Επιτροπή λαμβάνει τα απαραίτητα μέτρα για να εξασφαλίσει την παρακολούθηση και τη συνεχή αξιολόγηση του προγράμματος λαμβάνοντας υπόψη τους γενικούς και ειδικούς στόχους που αναφέρονται στο άρθρο 1 και στο παράρτημα.2. Κατά το δεύτερο έτος του προγράμματος η Επιτροπή υποβάλλει στο Ευρωπαϊκό Κοινοβούλιο και το Συμβούλιο έκθεση αξιολόγησης.3. Η Επιτροπή υποβάλλει τελική έκθεση στο Ευρωπαϊκό Κοινοβούλιο και στο Συμβούλιο κατά το πέρας του προγράμματος.4. Η Επιτροπή συμπεριλαμβάνει στις εκθέσεις που αναφέρονται στις παραγράφους 2 και 3 πληροφορίες για την κοινοτική χρηματοδότηση στους διάφορους τομείς δράσης και για τη συμπληρωματικότητα με τις άλλες δράσεις που αναφέρονται στο άρθρο 4, καθώς επίσης και για τα αποτελέσματα των αξιολογήσεων. Επίσης, διαβιβάζει τις εκθέσεις στην Οικονομική και Κοινωνική Επιτροπή και στην Επιτροπή των Περιφερειών.Άρθρο 10Έναρξη ισχύοςΗ απόφαση τίθεται σε ισχύ την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Βρυξέλλες, 24 Ιανουαρίου 2000.Για το Ευρωπαϊκό ΚοινοβούλιοΗ ΠρόεδροςN. FONTAINEΓια το ΣυμβούλιοΟ ΠρόεδροςJ. FAMA(1) ΕΕ C 259 της 18.8.1998, σ. 2,ΕΕ C 89 της 30.3.1999, σ. 42,ΕΕ C 162 της 9.6.1999, σ. 11.(2) ΕΕ C 169 της 16.6.1999, σ. 35.(3) ΕΕ C 89 της 30.3.1999, σ. 42.(4) Γνώμη του Ευρωπαϊκού Κοινοβουλίου της 16ης Απριλίου 1999 (ΕΕ C 219 της 30.7.1999, σ. 497), κοινή θέση του Συμβουλίου της 13ης Σεπτεμβρίου 1999 (ΕΕ C 317 της 4.11.1999, σ. 1), απόφαση του Ευρωπαϊκού Κοινοβουλίου της 17ης Νοεμβρίου 1999 (δεν έχει ακόμα δημοσιευθεί στην Επίσημη Εφημερίδα). Απόφαση του Συμβουλίου της 13ης Δεκεμβρίου 1999.(5) ΕΕ L 63 της 4.3.1997, σ. 2.(6) ΕΕ C 32 της 5.2.1996, σ. 88.(7) ΕΕ C 320 της 28.10.1996, σ. 190.(8) ΕΕ C 20 της 20.1.1997, σ. 170.(9) ΕΕ C 304 της 6.10.1997, σ. 55.(10) ΕΕ C 14 της 19.1.1998, σ. 39.(11) ΕΕ L 46 της 20.2.1999, σ. 1.(12) ΕΕ L 184 της 17.7.1999, σ. 23.(13) ΕΕ C 172 της 18.6.1999, σ. 1.ΠΑΡΑΡΤΗΜΑΕΙΔΙΚΟΙ ΣΤΟΧΟΙ ΚΑΙ ΔΡΑΣΕΙΣI. ΔΙΑΚΡΑΤΙΚΕΣ ΔΡΑΣΕΙΣ ΓΙΑ ΤΗ ΣΥΣΤΑΣΗ ΠΟΛΥΤΟΜΕΑΚΩΝ ΔΙΚΤΥΩΝ ΚΑΙ ΤΗΝ ΕΞΑΣΦΑΛΙΣΗ ΑΝΤΑΛΛΑΓΗΣ ΠΛΗΡΟΦΟΡΙΩΝ, ΒΕΛΤΙΣΤΗΣ ΠΡΑΚΤΙΚΗΣ ΚΑΙ ΣΥΝΕΡΓΑΣΙΑΣ ΣΕ ΕΠΙΠΕΔΟ ΚΟΙΝΟΤΗΤΑΣΣτόχος:Να ενισχυθούν και να ενθαρρυνθούν τόσο οι μη κυβερνητικοί οργανισμοί (ΜΚΟ) και οι λοιποί οργανισμοί, συμπεριλαμβανομένων των δημόσιων αρχών που ασχολούνται με την καταπολέμηση της βίας, προκειμένου να συνεργαστούν1. Υποστήριξη για τη σύσταση και ενίσχυση πολυτομεακών δικτύων, καθώς και ενθάρρυνση και υποστήριξη της συνεργασίας μεταξύ των ΜΚΟ και των διαφόρων οργανισμών και δημοσίων φορέων σε εθνικό, περιφερειακό και τοπικό επίπεδο, για την βελτίωση της γνώσης και κατανόησης του ρόλου του καθενός και για τη διευκόλυνση της ανταλλαγής σχετικών πληροφοριών.2. Τόνωση και ανταλλαγή των βέλτιστων πρακτικών, συμπεριλαμβανομένων των πειραματικών σχεδίων, σε κοινοτικό επίπεδο, σχετικά με την πρόληψη της βίας και την υποστήριξη και προστασία των παιδιών, εφήβων και γυναικών.Με τα δίκτυα διεξάγονται ειδικότερα ενέργειες που στρέφονται προς την αντιμετώπιση προβλημάτων βίας και:1. παρέχουν κοινό πλαίσιο ανάλυσης του θέματος της βίας, συμπεριλαμβανομένου του προσδιορισμού των διαφόρων τύπων βίας, των αιτίων της βίας και όλων των επιπτώσεών της,2. μετρούν τις πραγματικές επιπτώσεις των διαφόρων τύπων βίας επί των θυμάτων και της κοινωνίας στην Ευρώπη, ώστε να καθορισθεί η αρμόζουσα αντιμετώπιση,3. εκτιμούν τους τύπους και την αποτελεσματικότητα των μέτρων και των πρακτικών για την πρόληψη και την επισήμανση της βίας, συμπεριλαμβανομένης της βίας υπό μορφή σεξουαλικής εκμετάλλευσης και σεξουαλικής κακοποίησης, και για την παροχή υποστήριξης στα θύματα της βίας προκειμένου ιδίως να προληφθεί η μελλοντική έκθεσή τους στη βία.II. ΔΙΑΚΡΑΤΙΚΕΣ ΔΡΑΣΕΙΣ ΠΟΥ ΑΠΟΣΚΟΠΟΥΝ ΣΤΗΝ ΑΥΑΙΣΘΗΤΟΠΟΙΗΣΗ ΤΗΣ ΚΟΙΝΗΣ ΓΝΩΜΗΣΣτόχος:Να προαχθεί η ευαισθητοποίηση της κοινής γνώμης όσον αφορά τη βία καθώς και την πρόληψη της βίας εις βάρος των παιδιών, των εφήβων και των γυναικών, συμπεριλαμβανομένων των θυμάτων της εμπορίας προς σεξουαλική εκμετάλλευση, εμπορικού ή μη χαρακτήρα, και άλλων μορφών σεξουαλικής κακοποίησης1. Προώθηση ενημερωτικών εκστρατειών σε συνεργασία με τα κράτη μέλη, και πειραματικών σχεδίων με ευρωπαϊκή προστιθέμενη αξία, καθώς και ενεργειών ευαισθητοποίησης της κοινής γνώμης και ειδικότερα των παιδιών, των εφήβων, του εκπαιδευτικού προσωπικού και άλλων σχετιζόμενων κατηγοριών, περιλαμβανομένων και των μέσων μαζικής ενημέρωσης, όσον αφορά τους πιθανούς κινδύνους βίας και τον τρόπο αποφυγής τους, συμπεριλαμβανομένης της γνώσης των νομοθετικών μέτρων, της εκπαίδευσης στον τομέα της υγείας και της κατάρτισης όσον αφορά την καταπολέμηση της βίας.2. Δημιουργία κοινοτικής πηγής πληροφοριών η οποία θα επικουρεί και θα ενημερώνει τους ΜΚΟ και τους δημόσιους φορείς σχετικά με τις διαθέσιμες δημοσίως πληροφορίες τις οποίες συγκεντρώνουν κυβερνητικοί οργανισμοί, ΜΚΟ και ακαδημαϊκές πηγές στον τομέα της βίας, της πρόληψής της και της υποστήριξης των θυμάτων και των μέσων για την πρόληψη της βίας, καθώς και πληροφορίες σχετικά με όλα τα συναφή μέτρα και προγράμματα υπό την αιγίδα της Κοινότητας. Με αυτό τον τρόπο, οι ανωτέρω πληροφορίες θα μπορούν να ενσωματωθούν σε όλα τα σχετικά συστήματα πληροφοριών.3. Μελέτες στον τομέα της βίας και της σεξουαλικής κακοποίησης και των μέσων της πρόληψής τους, με στόχο, μεταξύ άλλων, τον προσδιορισμό των πλέον αποτελεσματικών διαδικασιών και πολιτικών για την πρόληψη της βίας, την υποστήριξη των θυμάτων της βίας, προκειμένου ιδίως, να αποφευχθεί η μελλοντική έκθεση στη βία, και για την εξέταση του κοινωνικού και οικονομικού κόστους, ώστε το φαινόμενο αυτό να αντιμετωπισθεί δεόντως.4. Βελτίωση της αναγνώρισης, της αναφοράς και της διαχείρισης των συνεπειών της βίας.III. ΣΥΜΠΛΗΡΩΜΑΤΙΚΕΣ ΔΡΑΣΕΙΣΚατά την εκτέλεση του προγράμματος, η Επιτροπή, σύμφωνα με τα άρθρα 2 και 5 της απόφασης, μπορεί να ζητήσει τη συνδρομή οργανισμών τεχνικής υποστήριξης, η χρηματοδότηση των οποίων εξασφαλίζεται από το συνολικό χρηματοδοτικό πλαίσιο του προγράμματος. Μπορεί επίσης να προσφύγει στις υπηρεσίες εμπειρογνωμόνων υπό τις ίδιες προϋποθέσεις. Επίσης, η Επιτροπή μπορεί να διοργανώνει σεμινάρια, συνέδρια ή άλλες συναντήσεις εμπειρογνωμόνων, εφόσον είναι πιθανόν ότι αυτό θα διευκολύνει την υλοποίηση του προγράμματος, και να προωθεί δράσεις ενημέρωσης, δημοσίευσης και διάδοσης.


title: 2011/813/ΕΕ: Απόφαση του Συμβουλίου, της 1ης Δεκεμβρίου 2011 , για τον διορισμό στην Επιτροπή των Περιφερειών ενός αναπληρωματικού μέλους από την Ισπανία

text:
               7.12.2011

               EL

               Επίσημη Εφημερίδα της Ευρωπαϊκής Ένωσης

               L 324/33

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 1ης Δεκεμβρίου 2011
   για τον διορισμό στην Επιτροπή των Περιφερειών ενός αναπληρωματικού μέλους από την Ισπανία
   (2011/813/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 305,
   Έχοντας υπόψη την πρόταση της ισπανικής κυβέρνησης,
   Εκτιμώντας τα ακόλουθα:

               (1)

               Στις 22 Δεκεμβρίου 2009 και στις 18 Ιανουαρίου 2010, το Συμβούλιο εξέδωσε τις αποφάσεις 2009/1014/ΕΕ (1) και 2010/29/ΕΕ (2) για τον διορισμό των τακτικών και αναπληρωματικών μελών της Επιτροπής των Περιφερειών, για την περίοδο από 26 Ιανουαρίου 2010 έως 25 Ιανουαρίου 2015.

               (2)

               Μία θέση αναπληρωματικού μέλους της Επιτροπής των Περιφερειών έμεινε κενή λόγω της λήξης της θητείας του κ. Miguel LUCENA BARRANQUERO,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζεται στην Επιτροπή των Περιφερειών ως αναπληρωματικό μέλος, για το εναπομένον διάστημα της θητείας, ήτοι έως τις 25 Ιανουαρίου 2015:

               —

               η κ. Elvira SAINT-GERONS HERRERA, Secretaria General de Acción Exterior de la Junta de Andalucía.

         Άρθρο 2
   Η παρούσα απόφαση αρχίζει να ισχύει από την ημέρα της έκδοσής της.

      Βρυξέλλες, 1 Δεκεμβρίου 2011.

            Για το Συμβούλιο

            Ο Πρόεδρος

         W. KOSINIAK-KAMYSZ

      (1)  ΕΕ L 348 της 29.12.2009, σ. 22.

      (2)  ΕΕ L 12 της 19.1.2010, σ. 11.


title: 2014/597/ΕΕ: Απόφαση του Ευρωπαϊκού Κοινοβουλίου, της 3ης Απριλίου 2014 , σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού για την Ασφάλεια Δικτύων και Πληροφοριών για το οικονομικό έτος 2012

text:
               5.9.2014

               EL

               Επίσημη Εφημερίδα της Ευρωπαϊκής Ένωσης

               L 266/252

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 3ης Απριλίου 2014
   σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού για την Ασφάλεια Δικτύων και Πληροφοριών για το οικονομικό έτος 2012
   (2014/597/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους τελικούς ετήσιους λογαριασμούς του Ευρωπαϊκού Οργανισμού για την Ασφάλεια Δικτύων και Πληροφοριών για το οικονομικό έτος 2012,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Οργανισμού για την Ασφάλεια Δικτύων και Πληροφοριών για το οικονομικό έτος 2012, που συνοδεύεται από τις απαντήσεις του Οργανισμού (1),

               —

               έχοντας υπόψη τη σύσταση του Συμβουλίου της 18ης Φεβρουαρίου 2014 (05849/2014 – C7-0054/2014),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και συγκεκριμένα το άρθρο 185,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 (3) του Συμβουλίου, και συγκεκριμένα το άρθρο 208,

               —

               έχοντας υπόψη τον κανονισμό (ΕΚ) αριθ. 460/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, για τη δημιουργία του Ευρωπαϊκού Οργανισμού για την Ασφάλεια Δικτύων και Πληροφοριών (4), και συγκεκριμένα το άρθρο 17,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού-πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5),

               —

               έχοντας υπόψη τον κατ’ εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (6), και συγκεκριμένα το άρθρο 108,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού (A7-0194/2014),

               1.

               χορηγεί απαλλαγή στον εκτελεστικό διευθυντή του Ευρωπαϊκού Οργανισμού για την Ασφάλεια Δικτύων και Πληροφοριών όσον αφορά την εκτέλεση του προϋπολογισμού του Οργανισμού για το οικονομικό έτος 2012·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση, και το ψήφισμα που αποτελεί αναπόσπαστο μέρος της, στον εκτελεστικό διευθυντή του Ευρωπαϊκού Οργανισμού για την Ασφάλεια Δικτύων και Πληροφοριών, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 365 της 13.12.2013, σ. 172.

      (2)  ΕΕ L 248 της 16.9.2002, σ. 1.

      (3)  ΕΕ L 298 της 26.10.2012, σ. 1.

      (4)  ΕΕ L 77 της 13.3.2004, σ. 1.

      (5)  ΕΕ L 357 της 31.12.2002, σ. 72.

      (6)  ΕΕ L 328 της 7.12.2013, σ. 42.


Διοικητική Επιτροπή των Ευρωπαϊκών Κοινοτήτων για την κοινωνική ασφάλιση των διακινούμενων εργαζόμενων - Απόφαση υπ’αριθ. 91 της 12ης Ιουλίου 1973 περί της ερμηνείας του άρθρου 46 παράγραφος 3 του κανονισμού (ΕΟΚ) αριθ. 1408/71 του Συμβουλίου σχετικά με την ρευστοποίηση των παροχών που οφείλονται με βάση την παράγραφο 1 του εν λόγω άρθρου


title: 2010/334/ΚΕΠΠΑ: Απόφαση EU SSR GUINEA-BISSAU/1/2010 της Επιτροπής Πολιτικής και Ασφάλειας, της 15ης Ιουνίου 2010 , για τον διορισμό του Αρχηγού αποστολής της αποστολής της Ευρωπαϊκής Ένωσης για την παροχή στήριξης όσον αφορά τη μεταρρύθμιση του τομέα της ασφάλειας στη Γουινέα Μπισσάου, (EU SSR GUINEA-BISSAU)

text:
               17.6.2010

               EL

               Επίσημη Εφημερίδα της Ευρωπαϊκής Ένωσης

               L 151/18

         ΑΠΌΦΑΣΗ EU SSR GUINEA-BISSAU/1/2010 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 15ης Ιουνίου 2010
   για τον διορισμό του Αρχηγού αποστολής της αποστολής της Ευρωπαϊκής Ένωσης για την παροχή στήριξης όσον αφορά τη μεταρρύθμιση του τομέα της ασφάλειας στη Γουινέα Μπισσάου, (EU SSR GUINEA-BISSAU)
   (2010/334/ΚΕΠΠΑ)
   H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 38, τρίτη παράγραφος,
   την κοινή δράση 2008/112/ΚΕΠΠΑ του Συμβουλίου, της 12ης Φεβρουαρίου 2008, σχετικά με τη συγκρότηση αποστολής της Ευρωπαϊκής Ένωσης για την παροχή στήριξης όσον αφορά τη μεταρρύθμιση του τομέα της ασφάλειας στη Δημοκρατία της Γουινέα Μπισσάου (EU SSR GUINEA-BISSAU) (1), και ιδίως το άρθρο 8, παράγραφος 1, δεύτερο εδάφιο.
   Εκτιμώντας τα ακόλουθα:

               (1)

               Με το άρθρο 8, παράγραφος 1, της κοινής δράσης 2008/112/ΚΕΠΠΑ, το Συμβούλιο εξουσιοδότησε την Επιτροπή Πολιτικής και Ασφάλειας (εφεξής: «ΕΠΑ»), σύμφωνα με το άρθρο 38 της συνθήκης, να λαμβάνει τις σχετικές αποφάσεις, για τον πολιτικό έλεγχο και τη στρατηγική διεύθυνση της αποστολής EU SSR GUINEA-BISSAU, και, μεταξύ άλλων, να διορίζει Αρχηγό αποστολής.

               (2)

               Στις 5 Μαρτίου 2008, κατόπιν πρότασης του γενικού γραμματέα του Συμβουλίου/υπάτου εκπροσώπου για την κοινή εξωτερική πολιτική και πολιτική ασφαλείας, η ΕΠΑ, με την απόφαση EU SSR GUINEA-BISSAU/1/2008 (2), διόρισε τον κ. Juan Esteban VERASTEGUI ως Αρχηγό αποστολής της αποστολής της Ευρωπαϊκής Ένωσης EU SSR GUINEA-BISSAU.

               (3)

               Η ύπατος εκπρόσωπος της Ένωσης για θέματα εξωτερικής πολιτικής και πολιτικής ασφάλειας πρότεινε να διορισθεί ο κ. Fernando AFONSO προς αντικατάσταση του κ Juan Esteban VERASTEGUI ως Αρχηγός αποστολής της αποστολής της Ευρωπαϊκής Ένωσης EU SSR GUINEA-BISSAU από 1ης Ιουλίου 2010,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο κ. Fernando AFONSO διορίζεται Αρχηγός αποστολής της αποστολής της Ευρωπαϊκής Ένωσης για την παροχή στήριξης όσον αφορά τη μεταρρύθμιση του τομέα της ασφάλειας στη Δημοκρατία της Γουινέα Μπισσάου, (EU SSR GUINEA-BISSAU) από 1ης Ιουλίου 2010.
   Άρθρο 2
   Η απόφαση EU SSR GUINEA-BISSAU/1/2008 της Επιτροπής Πολιτικής και Ασφάλειας της 5ης Μαρτίου 2008 καταργείται.
   Άρθρο 3
   Η παρούσα απόφαση αρχίζει να ισχύει από την ημέρα της έκδοσής της.
   Εφαρμόζεται έως ότου λήξει η κοινή δράση 2008/112/ΚΕΠΠΑ του Συμβουλίου.

      Βρυξέλλες, 15 Ιουνίου 2010.

            Για την Επιτροπή Πολιτικής και Ασφάλειας

            Ο Πρόεδρος

         C. FERNÁNDEZ-ARIAS

      (1)  ΕΕ L 40 της 14.2.2008, σ. 11.

      (2)  ΕΕ L 73 της 15.3.2008, σ. 34.


title: Απόφαση (ΚΕΠΠΑ) 2016/563 της Επιτροπής Πολιτικής και Ασφάλειας, της 15ης Μαρτίου 2016, σχετικά με την αποδοχή των συνεισφορών της Τουρκίας στη συμβουλευτική αποστολή της Ευρωπαϊκής Ένωσης για τη μεταρρύθμιση του τομέα της μη στρατιωτικής ασφάλειας στην Ουκρανία (EUAM Ukraine) (EUAM Ukraine/2/2016)

text:
               12.4.2016

               EL

               Επίσημη Εφημερίδα της Ευρωπαϊκής Ένωσης

               L 96/37

         ΑΠΌΦΑΣΗ (ΚΕΠΠΑ) 2016/563 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 15ης Μαρτίου 2016
   σχετικά με την αποδοχή των συνεισφορών της Τουρκίας στη συμβουλευτική αποστολή της Ευρωπαϊκής Ένωσης για τη μεταρρύθμιση του τομέα της μη στρατιωτικής ασφάλειας στην Ουκρανία (EUAM Ukraine) (EUAM Ukraine/2/2016)
   H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το τρίτο εδάφιο του άρθρου 38,
   Έχοντας υπόψη την απόφαση 2014/486/ΚΕΠΠΑ του Συμβουλίου, της 22ας Ιουλίου 2014, για τη συμβουλευτική αποστολή της Ευρωπαϊκής Ένωσης για τη μεταρρύθμιση του τομέα της μη στρατιωτικής ασφάλειας στην Ουκρανία (EUAM Ukraine) (1),
   Εκτιμώντας τα ακόλουθα:

               (1)

               Δυνάμει του άρθρου 10 παράγραφος 3 της απόφασης 2014/486/ΚΕΠΠΑ, το Συμβούλιο εξουσιοδότησε την Επιτροπή Πολιτικής και Ασφάλειας («ΕΠΑ») να λάβει τις σχετικές αποφάσεις για την αποδοχή των συνεισφορών τρίτων κρατών στην EUAM Ukraine.

               (2)

               Ο διοικητής μη στρατιωτικών επιχειρήσεων συνέστησε να αποδεχθεί η ΕΠΑ την προτεινόμενη συνεισφορά της Τουρκίας στην EUAM Ukraine και να θεωρήσει τη συνεισφορά σημαντική.

               (3)

               Η Τουρκία θα πρέπει να εξαιρεθεί από χρηματοοικονομικές συνεισφορές στον προϋπολογισμό της EUAM Ukraine,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Συνεισφορές τρίτων χωρών
   1.   Η συνεισφορά της Τουρκίας στην EUAM Ukraine γίνεται δεκτή και θεωρείται σημαντική.
   2.   Η Τουρκία εξαιρείται από χρηματοοικονομικές συνεισφορές στον προϋπολογισμό της EUAM Ukraine.
   Άρθρο 2
   Έναρξη ισχύος
   Η παρούσα απόφαση αρχίζει να ισχύει την ημερομηνία της έκδοσής της.
   Εφαρμόζεται από τις 3 Νοεμβρίου 2015.

      Βρυξέλλες, 15 Μαρτίου 2016.

            Για την Επιτροπή Πολιτικής και Ασφάλειας

            Ο Πρόεδρος

         W. STEVENS

      (1)  ΕΕ L 217 της 23.7.2014, σ. 42.


title: 2012/381/ΕΕ: Απόφαση του Συμβουλίου, της 13ης Δεκεμβρίου 2011 , για τη σύναψη της συμφωνίας μεταξύ της Ευρωπαϊκής Ένωσης και της Αυστραλίας για την επεξεργασία και τη διαβίβαση, από τους αερομεταφορείς, δεδομένων από τις καταστάσεις με τα ονόματα των επιβατών (PNR) προς την Υπηρεσία Τελωνείων και Προστασίας των Συνόρων της Αυστραλίας

text:
               14.7.2012

               EL

               Επίσημη Εφημερίδα της Ευρωπαϊκής Ένωσης

               L 186/3

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 13ης Δεκεμβρίου 2011
   για τη σύναψη της συμφωνίας μεταξύ της Ευρωπαϊκής Ένωσης και της Αυστραλίας για την επεξεργασία και τη διαβίβαση, από τους αερομεταφορείς, δεδομένων από τις καταστάσεις με τα ονόματα των επιβατών (PNR) προς την Υπηρεσία Τελωνείων και Προστασίας των Συνόρων της Αυστραλίας
   (2012/381/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 82 παράγραφος 1 στοιχείο δ) και το άρθρο 87 παράγραφος 2 στοιχείο α), σε συνδυασμό με το άρθρο 218 παράγραφος 6 στοιχείο α),
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Στις 2 Δεκεμβρίου 2010, το Συμβούλιο εξέδωσε απόφαση με την οποία εξουσιοδοτείται η Επιτροπή να αρχίσει διαπραγματεύσεις, εξ ονόματος της Ένωσης ,με την Αυστραλία για τη διαβίβαση και τη χρησιμοποίηση δεδομένων από τις καταστάσεις με τα ονόματα των επιβατών (PNR) με στόχο την πρόληψη και την καταπολέμηση της τρομοκρατίας και άλλων σοβαρών μορφών διεθνικού εγκλήματος,

               (2)

               Σύμφωνα με την απόφαση 2012/380/ΕΕ του Συμβουλίου (1), η συμφωνία μεταξύ της Ευρωπαϊκής Ένωσης και της Αυστραλίας για την επεξεργασία και τη διαβίβαση, από τους αερομεταφορείς, δεδομένων από τις καταστάσεις με τα ονόματα των επιβατών (PNR) προς την Υπηρεσία Τελωνείων και Προστασίας των Συνόρων της Αυστραλίας («συμφωνία») έχει υπογραφεί, με την επιφύλαξη της σύναψής της σε μεταγενέστερη ημερομηνία.

               (3)

               Η συμφωνία θα πρέπει να συναφθεί.

               (4)

               Η συμφωνία σέβεται τα θεμελιώδη δικαιώματα και τηρεί τις αρχές που αναγνωρίζονται ειδικότερα από τον Χάρτη των Θεμελιωδών Δικαιωμάτων της Ευρωπαϊκής Ένωσης («Χάρτης»), μεταξύ άλλων το δικαίωμα στον σεβασμό της ιδιωτικής και οικογενειακής ζωής, που αναγνωρίζεται στο άρθρο 7 του Χάρτη, το δικαίωμα στην προστασία των δεδομένων προσωπικού χαρακτήρα, που αναγνωρίζεται στο άρθρο 8 του Χάρτη, και το δικαίωμα πραγματικής προσφυγής και αμερόληπτου δικαστηρίου, που αναγνωρίζεται στο άρθρο 47 του Χάρτη. Η συμφωνία θα πρέπει να εφαρμόζεται σύμφωνα με τις εν λόγω αρχές και δικαιώματα.

               (5)

               Δυνάμει του άρθρου 3 του πρωτοκόλλου για τη θέση του Ηνωμένου Βασιλείου και της Ιρλανδίας όσον αφορά το χώρο ελευθερίας, ασφάλειας και δικαιοσύνης, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, τα εν λόγω κράτη μέλη κοινοποίησαν την επιθυμία τους να συμμετάσχουν στην έκδοση και την εφαρμογή της παρούσας απόφασης.

               (6)

               Δυνάμει των άρθρων 1 και 2 του πρωτοκόλλου σχετικά με τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην έκδοση της παρούσας απόφασης και δεν δεσμεύεται από τη συμφωνία ούτε υπόκειται στην εφαρμογή της,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η συμφωνία μεταξύ της Ευρωπαϊκής Ένωσης και της Αυστραλίας για την επεξεργασία και τη διαβίβαση, από τους αερομεταφορείς, δεδομένων από τις καταστάσεις με τα ονόματα των επιβατών (PNR) προς την Υπηρεσία Τελωνείων και Προστασίας των Συνόρων της Αυστραλίας («συμφωνία») εγκρίνεται εξ ονόματος της Ένωσης.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου ορίζει το πρόσωπο που είναι αρμόδιο να προβεί, εξ ονόματος της Ένωσης, στην ανταλλαγή των εγγράφων έγκρισης που προβλέπεται στο άρθρο 29 της συμφωνίας, προκειμένου να εκφρασθεί η συναίνεση της Ένωσης να δεσμευθεί από τη συμφωνία (2).
   Άρθρο 3
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 13 Δεκεμβρίου 2011.

            Για το Συμβούλιο

            Ο Πρόεδρος

         M. CICHOCKI

      (1)  Βλέπε σελίδα 2 της παρούσας Επίσημης Εφημερίδας.

      (2)  Η ημερομηνία έναρξης ισχύος της συμφωνίας δημοσιεύεται στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.
   ΤΕΛΙΚΗ ΠΡΑΞΗ
   Οι αντιπρόσωποι:
   ΤΗΣ ΕΥΡΩΠΑΪΚΗΣ ΕΝΩΣΗΣ,
   αφενός και
   ΤΗΣ ΑΥΣΤΡΑΛΙΑΣ,
   αφετέρου,
   συνελθόντες στις Βρυξέλλες, στις 29 Σεπτεμβρίου 2011, για την υπογραφή της συμφωνίας μεταξύ της Ευρωπαϊκής Ένωσης και της Αυστραλίας για την επεξεργασία και τη διαβίβαση, από τους αερομεταφορείς, δεδομένων από τις καταστάσεις με τα ονόματα των επιβατών (PNR) προς την Υπηρεσία Τελωνείων και Προστασίας των Συνόρων της Αυστραλίας, κατά τον χρόνο υπογραφής της παρούσας συμφωνίας:

               —

               υιοθέτησαν τη συνημμένη στην παρούσα τελική πράξη κοινή δήλωση.

      ΕΙΣ ΠΙΣΤΩΣΗ ΤΩΝ ΑΝΩΤΕΡΩ, οι κατωτέρω υπογράφοντες πληρεξούσιοι υπέγραψαν την παρούσα τελική πράξη.
      Έγινε στις Βρυξέλλες, στις 29 Σεπτεμβρίου 2011.

         Για την Ευρωπαϊκή Ένωση

         Για την Αυστραλία

   ΚΟΙΝΗ ΔΗΛΩΣΗ ΤΗΣ ΕΥΡΩΠΑΪΚΗΣ ΕΝΩΣΗΣ ΚΑΙ ΤΗΣ ΑΥΣΤΡΑΛΙΑΣ ΣΧΕΤΙΚΑ ΜΕ ΤΗ ΣΥΜΦΩΝΙΑ ΓΙΑ ΤΗΝ ΕΠΕΞΕΡΓΑΣΙΑ ΚΑΙ ΤΗ ΔΙΑΒΙΒΑΣΗ ΑΠΟ ΤΟΥΣ ΑΕΡΟΜΕΤΑΦΟΡΕΙΣ ΔΕΔΟΜΕΝΩΝ ΑΠΟ ΤΙΣ ΚΑΤΑΣΤΑΣΕΙΣ ΜΕ ΤΑ ΟΝΟΜΑΤΑ ΤΩΝ ΕΠΙΒΑΤΩΝ (PNR) ΣΤΗΝ ΥΠΗΡΕΣΙΑ ΤΕΛΩΝΕΙΩΝ ΚΑΙ ΠΡΟΣΤΑΣΙΑΣ ΤΩΝ ΣΥΝΟΡΩΝ ΤΗΣ ΑΥΣΤΡΑΛΙΑΣ
   Κατά την εφαρμογή της συμφωνίας για την επεξεργασία και τη διαβίβαση από τους αερομεταφορείς δεδομένων από τις καταστάσεις με τα ονόματα των επιβατών (PNR) στην Υπηρεσία Τελωνείων και Προστασίας των Συνόρων της Αυστραλίας («συμφωνία»), η Ευρωπαϊκή Ένωση και η Αυστραλία έχουν καταλήξει στην ακόλουθη συνεννόηση όσον αφορά τις υποχρεώσεις τους δυνάμει των άρθρων 19 και 24 της συμφωνίας:

               1.

               Στα πλαίσια του κοινού μηχανισμού διαβούλευσης και επανεξέτασης που καθορίζεται στο άρθρο 24 της συμφωνίας, η Αυστραλία και η Ευρωπαϊκή Ένωση ανταλλάσσουν πληροφορίες, εφόσον χρειάζεται, όσον αφορά τις διαβιβάσεις δεδομένων PNR πολιτών και κατοίκων της Ευρωπαϊκής Ένωσης στις αρχές τρίτων χωρών, όπως ορίζεται στο άρθρο 19 της συμφωνίας,

               2.

               Προβλέπουν ότι, στα πλαίσια του μηχανισμού διαβούλευσης και επανεξέτασης που καθορίζεται στο άρθρο 24 της συμφωνίας, θα παρέχονται όλες οι κατάλληλες πληροφορίες υπό τους όρους που διέπουν αυτές τις διαβιβάσεις, κατά περίπτωση, σύμφωνα με τις διατάξεις του άρθρου 19,

               3.

               Προσέχουν ιδιαίτερα ώστε να δίδονται όλες οι διασφαλίσεις για την εφαρμογή των διατάξεων του άρθρου 19 παράγραφος 1 στοιχείο α), για να εξακριβώνεται ότι οι τρίτες χώρες που παραλαμβάνουν τέτοια δεδομένα έχουν συμφωνήσει να δοθούν στα δεδομένα οι νομικές και πρακτικές διασφαλίσεις που ορίζει η συμφωνία,

               4.

               Θεσπίζουν ειδικούς μηχανισμούς υποβολής εκθέσεων μεταξύ των αρχών των κρατών μελών και των αρχών της Αυστραλίας, όταν τα δεδομένα ενός πολίτη ή κατοίκου της Ευρωπαϊκής Ένωσης διαβιβάζονται δυνάμει του άρθρου 19 παράγραφος 1 στοιχείο στ).

          ---documentbreak---

               14.7.2012

               EL

               Επίσημη Εφημερίδα της Ευρωπαϊκής Ένωσης

               L 186/4

         ΜΕΤΑΦΡΑΣΗ
   ΣΥΜΦΩΝΊΑ
   μεταξύ της Ευρωπαϊκής Ένωσης και της Αυστραλίας για την επεξεργασία και τη διαβίβαση, από τους αερομεταφορείς, δεδομένων από τις καταστάσεις με τα ονόματα των επιβατών (PNR) προς την Υπηρεσία Τελωνείων και Προστασίας των Συνόρων της Αυστραλίας
   Η ΕΥΡΩΠΑΪΚΗ ΕΝΩΣΗ, εφεξής αποκαλούμενη επίσης ΕΕ,
   αφενός και
   Η ΑΥΣΤΡΑΛΙΑ,
   αφετέρου,
   αποκαλούμενες από κοινού «τα μέρη»,
   ΕΠΙΘΥΜΩΝΤΑΣ την αποτελεσματική πρόληψη και καταπολέμηση της τρομοκρατίας και σοβαρών διεθνικών εγκλημάτων, ως μέσο προστασίας των δημοκρατικών τους κοινωνιών και των κοινών αξιών τους,
   ΕΠΙΔΙΩΚΟΝΤΑΣ την ενίσχυση και την ενθάρρυνση της συνεργασίας μεταξύ των μερών σύμφωνα με το πνεύμα της εταιρικής σχέσης ΕΕ-Αυστραλίας,
   ΑΝΑΓΝΩΡΙΖΟΝΤΑΣ ότι η ανταλλαγή πληροφοριών αποτελεί θεμελιώδη συνιστώσα της καταπολέμησης της τρομοκρατίας και σοβαρών διεθνικών εγκλημάτων και ότι, στο πλαίσιο αυτό, η χρήση των δεδομένων από τις καταστάσεις επιβατών (Passenger Name Record — PNR) αποτελεί ουσιώδες μέσο,
   ΑΝΑΓΝΩΡΙΖΟΝΤΑΣ τη σημασία της πρόληψης και της καταπολέμησης της τρομοκρατίας και σοβαρών διεθνικών εγκλημάτων, με παράλληλο σεβασμό των θεμελιωδών δικαιωμάτων και ελευθεριών, ιδίως δε του ιδιωτικού βίου και της προστασίας των δεδομένων προσωπικού χαρακτήρα,
   ΛΑΜΒΑΝΟΝΤΑΣ ΥΠΟΨΗ το άρθρο 6 της Συνθήκης για την Ευρωπαϊκή Ένωση σχετικά με τον σεβασμό των θεμελιωδών δικαιωμάτων, του δικαιώματος στον ιδιωτικό βίο σε σχέση με την επεξεργασία δεδομένων προσωπικού χαρακτήρα, όπως ορίζεται στο άρθρο 16 της Συνθήκης για τη λειτουργία της Ευρωπαϊκής Ένωσης, τις αρχές της αναλογικότητας και της αναγκαιότητας όσον αφορά το δικαίωμα στον ιδιωτικό και οικογενειακό βίο, τον σεβασμό του ιδιωτικού βίου και την προστασία των δεδομένων προσωπικού χαρακτήρα βάσει του άρθρου 8 της ευρωπαϊκής σύμβασης για την προάσπιση των δικαιωμάτων του ανθρώπου και των θεμελιωδών ελευθεριών, την υπ’ αριθ. 108 σύμβαση του Συμβουλίου της Ευρώπης για την προστασία του ατόμου από την αυτοματοποιημένη επεξεργασία πληροφοριών προσωπικού χαρακτήρα και το συμπληρωματικό πρωτόκολλο αριθ. 181 αυτής, τα άρθρα 7 και 8 του Χάρτη των Θεμελιωδών Δικαιωμάτων της Ευρωπαϊκής Ένωσης και το άρθρο 17 του διεθνούς συμφώνου για τα ατομικά και πολιτικά δικαιώματα σε σχέση με το δικαίωμα στον ιδιωτικό βίο,
   ΑΝΑΓΝΩΡΙΖΟΝΤΑΣ ότι, το 2008, η Αυστραλία και η ΕΕ υπέγραψαν τη συμφωνία μεταξύ της Ευρωπαϊκής Ένωσης και της Αυστραλίας για την επεξεργασία και τη διαβίβαση από τους αερομεταφορείς δεδομένων από τις καταστάσεις επιβατών προέλευσης Ευρωπαϊκής Ένωσης (PNR) στην τελωνειακή υπηρεσία της Αυστραλίας, η οποία εφαρμόζεται προσωρινά από τον χρόνο υπογραφής της χωρίς να έχει τεθεί σε ισχύ,
   ΣΗΜΕΙΩΝΟΝΤΑΣ ότι το Ευρωπαϊκό Κοινοβούλιο αποφάσισε, στις 5 Μαΐου 2010, να αναβάλει την ψηφοφορία για συγκατάθεση στην εν λόγω συμφωνία και ότι, με το ψήφισμα που εξέδωσε στις 11 Νοεμβρίου 2010, συμφώνησε με τη σύσταση της Ευρωπαϊκής Επιτροπής προς το Συμβούλιο της Ευρωπαϊκής Ένωσης όσον αφορά τη διαπραγμάτευση νέας συμφωνίας,
   ΑΝΑΓΝΩΡΙΖΟΝΤΑΣ τις συναφείς διατάξεις του αυστραλιανού νόμου Customs Act (περί τελωνείων) 1901 (Cth), και ιδίως την παράγραφο 64AF βάσει της οποίας όλοι οι διεθνείς αερομεταφορείς επιβατών που πραγματοποιούν πτήσεις προς, από ή μέσω της Αυστραλίας, εάν τους ζητηθεί, πρέπει να παρέχουν, στην Υπηρεσία Τελωνείων και Προστασίας των Συνόρων της Αυστραλίας, δεδομένα PNR, στον βαθμό που αυτά συλλέγονται και περιέχονται στα συστήματα κρατήσεων και ελέγχου αναχωρήσεων του αερομεταφορέα, με συγκεκριμένο τρόπο και μορφή,
   ΑΝΑΓΝΩΡΙΖΟΝΤΑΣ ότι οι αυστραλιανοί νόμοι Customs Administration Act 1985 (Cth), Migration Act 1958 (Cth), Crimes Act 1914 (Cth), Privacy Act 1988 (Cth), Freedom of Information Act 1982 (Cth), Auditor-General Act 1997 (Cth), Ombudsman Act 1976 (Cth) και Public Service Act 1999 (Cth) παρέχουν προστασία δεδομένων, δικαιώματα πρόσβασης και προσφυγής σε ένδικα μέσα, διόρθωσης και σχολιασμού και διορθωτικά μέτρα και επιβολή κυρώσεων κατά της αθέμιτης χρήσης δεδομένων προσωπικού χαρακτήρα,
   ΣΗΜΕΙΩΝΟΝΤΑΣ τη δέσμευση της Αυστραλίας ότι η Υπηρεσία Τελωνείων και Προστασίας των Συνόρων της Αυστραλίας επεξεργάζεται τα δεδομένα PNR αυστηρά προς τον σκοπό της πρόληψης, ανίχνευσης, διερεύνησης και δίωξης τρομοκρατικών και άλλων σοβαρών διεθνικών εγκλημάτων εφαρμόζοντας αυστηρά τις διασφαλίσεις όσον αφορά τον ιδιωτικό βίο και την προστασία των δεδομένων προσωπικού χαρακτήρα, όπως ορίζεται στην παρούσα συμφωνία,
   ΤΟΝΙΖΟΝΤΑΣ τη σημασία της κοινοποίησης αναλυτικών δεδομένων PNR από μέρους της Αυστραλίας με τις αστυνομικές και δικαστικές αρχές των κρατών μελών της Ευρωπαϊκής Ένωσης, και της Ευρωπόλ ή Eurojust, ως μέσο καλλιέργειας της διεθνούς αστυνομικής και δικαστικής συνεργασίας,
   ΔΙΑΒΕΒΑΙΩΝΟΝΤΑΣ ότι η παρούσα συμφωνία δεν συνιστά προηγούμενο για οποιεσδήποτε μελλοντικές συμφωνίες μεταξύ της Αυστραλίας και της Ευρωπαϊκής Ένωσης, ούτε μεταξύ ενός των μερών και οποιουδήποτε άλλου κράτους, όσον αφορά τόσο την επεξεργασία όσο και τη διαβίβαση δεδομένων PNR ή δεδομένων οποιασδήποτε άλλης μορφής και σημειώνοντας ότι δύναται να εξετασθεί η αναγκαιότητα και το εφικτό παρεμφερών ρυθμίσεων και για τους επιβάτες θαλασσίων μεταφορών,
   ΣΥΜΦΩΝΗΣΑΝ ΤΑ ΑΚΟΛΟΥΘΑ:
   ΚΕΦΑΛΑΙΟ I

      ΓΕΝΙΚΕΣ ΔΙΑΤΑΞΕΙΣ

   Άρθρο 1
   Σκοπός της συμφωνίας
   Για να εξασφαλισθεί η προστασία και η ασφάλεια του κοινού, η παρούσα συμφωνία προβλέπει τη διαβίβαση δεδομένων PNR προέλευσης ΕΕ προς την Υπηρεσία Τελωνείων και Προστασίας των Συνόρων της Αυστραλίας. Η παρούσα συμφωνία καθορίζει τους όρους διαβίβασης και χρησιμοποίησης των εν λόγω δεδομένων, καθώς και τον τρόπο προστασίας αυτών.
   Άρθρο 2
   Ορισμοί
   Για τους σκοπούς της παρούσας συμφωνίας:

               α)

               ως «συμφωνία» νοείται η παρούσα συμφωνία, τα παραρτήματά της και οι τυχόν τροποποιήσεις της·

               β)

               ως «δεδομένα προσωπικού χαρακτήρα» νοούνται οι πληροφορίες που αφορούν φυσικό πρόσωπο κατονομαζόμενο ή του οποίου η ταυτότητα μπορεί να εξακριβωθεί: πρόσωπο του οποίου η ταυτότητα μπορεί να εξακριβωθεί είναι το πρόσωπο εκείνο που μπορεί να προσδιορισθεί, άμεσα ή έμμεσα, ιδίως βάσει αριθμού ταυτότητας ή βάσει ενός ή περισσοτέρων συγκεκριμένων στοιχείων που χαρακτηρίζουν την υπόστασή του από φυσική, νοητική, οικονομική, πολιτιστική ή κοινωνική άποψη·

               γ)

               ως «επεξεργασία» νοείται οιαδήποτε λειτουργία ή σύνολο διαδικασιών που επιτελείται επί δεδομένων PNR, είτε αυτομάτως είτε όχι, όπως συλλογή, καταγραφή, οργάνωση, αποθήκευση, προσαρμογή ή αλλαγή, ανάκτηση, εξέταση, χρήση, κοινοποίηση μέσω διαβίβασης, διάδοση ή κατ’ άλλο τρόπο διάθεση, ευθυγράμμιση ή συνδυασμός, φραγή, εξάλειψη ή καταστροφή·

               δ)

               ως «αερομεταφορείς» νοούνται οι αερομεταφορείς που διαθέτουν συστήματα κρατήσεων και/ή δεδομένα PNR τα οποία υπέστησαν επεξεργασία εντός της επικράτειας της ΕΕ και εκτελούν επιβατικές πτήσεις σε διεθνή αεροπορική μεταφορά προς, από ή μέσω της Αυστραλίας·

               ε)

               ως «συστήματα κράτησης» νοούνται το σύστημα κράτησης θέσεων, το σύστημα ελέγχου αναχωρήσεων ή ισοδύναμα συστήματα ενός αερομεταφορέα τα οποία παρέχουν τις ίδιες λειτουργίες·

               στ)

               ως «δεδομένα από τις καταστάσεις με τα ονόματα των επιβατών» ή «δεδομένα PNR» νοούνται οι πληροφορίες τις οποίες επεξεργάζονται στην ΕΕ αερομεταφορείς σε σχέση με τις απαιτήσεις ταξιδίου κάθε επιβάτη, όπως αναφέρονται στο παράρτημα 1, που περιλαμβάνει τις πληροφορίες που απαιτούνται για την επεξεργασία και τον έλεγχο των κρατήσεων από τους πραγματοποιούντες κρατήσεις και συμμετέχοντες αερομεταφορείς·

               ζ)

               ως «επιβάτης» νοείται κάθε επιβάτης ή μέλος του πληρώματος, συμπεριλαμβανομένου του κυβερνήτη·

               η)

               ως «ευαίσθητα δεδομένα» νοούνται τα δεδομένα προσωπικού χαρακτήρα που δηλώνουν τη φυλετική ή εθνοτική καταγωγή, τα πολιτικά φρονήματα, τις θρησκευτικές ή φιλοσοφικές πεποιθήσεις, τη συμμετοχή σε συνδικαλιστικές οργανώσεις, την υγεία και τη σεξουαλική ζωή.

         Άρθρο 3
   Πεδίο εφαρμογής
   1.   Η Αυστραλία εξασφαλίζει ότι η Υπηρεσία Τελωνείων και Προστασίας των Συνόρων της Αυστραλίας επεξεργάζεται τα δεδομένα PNR τα οποία λαμβάνει δυνάμει της παρούσας συμφωνίας αυστηρά προς τον σκοπό της πρόληψης, ανίχνευσης, διερεύνησης και δίωξης τρομοκρατικών ή άλλων σοβαρών διεθνικών εγκλημάτων.
   2.   Terrorist offences shall include:

               α)

               πράξεις προσώπου που ενέχουν την άσκηση βίας ή είναι άλλως επικίνδυνες για την ανθρώπινη ζωή ή δημιουργούν κίνδυνο ζημιών για περιουσία ή υποδομές και οι οποίες, λόγω του χαρακτήρα τους και των περιστάσεων, θεωρείται ευλόγως ότι τελούνται με σκοπό:

                           i)

                           τον εκφοβισμό πληθυσμού ή την επιβολή εξαναγκασμού σε αυτόν,

                           ii)

                           τον εκφοβισμό, την εξώθηση ή τον εξαναγκασμό μιας κυβέρνησης ή ενός διεθνούς οργανισμού προκειμένου να προβεί σε ενέργεια ή να απόσχει από αυτή·

                           iii)

                           να αποσταθεροποιήσει σοβαρά ή να καταστρέψει τις θεμελιώδεις πολιτικές, συνταγματικές, οικονομικές ή κοινωνικές δομές μιας χώρας ή ενός διεθνούς οργανισμού·

               β)

               η επικουρία, χρηματοδότηση ή παροχή οικονομικής, υλικής ή τεχνολογικής υποστήριξης ή οικονομικών ή άλλων υπηρεσιών για την τέλεση ή υποστήριξη πράξεων που περιγράφονται στο στοιχείο α)·

               γ)

               η παροχή ή συγκέντρωση κεφαλαίων, με οποιοδήποτε τρόπο, άμεσα ή έμμεσα, με την πρόθεση να χρησιμοποιηθούν ή γνωρίζοντας ότι θα χρησιμοποιηθούν, εν όλω ή εν μέρει, για την τέλεση οποιασδήποτε πράξης που περιγράφεται στα στοιχεία α) ή β)· ή

               δ)

               η συνέργεια, ηθική αυτουργία ή απόπειρα διάπραξης των ενεργειών που περιγράφονται στα στοιχεία α), β) ή γ).

         3.   Ως σοβαρό διεθνικό έγκλημα νοείται κάθε αξιόποινη πράξη η οποία στην Αυστραλία επισύρει ποινή στερητική της ελευθερίας ή διαταγή φυλάκισης για μέγιστη περίοδο τουλάχιστον τεσσάρων ετών ή σοβαρότερη ποινή σύμφωνα με τα όσα προβλέπει το δίκαιο της Αυστραλίας, εφόσον το έγκλημα έχει διεθνικό χαρακτήρα. Ένα έγκλημα θεωρείται διεθνικού χαρακτήρα ιδίως όταν:

               α)

               έχει διαπραχθεί σε περισσότερες από μια χώρα·

               β)

               έχει διαπραχθεί σε μια χώρα αλλά ουσιαστικό μέρος της προετοιμασίας, του σχεδιασμού, της καθοδήγησης ή του ελέγχου του πραγματοποιείται σε άλλη χώρα·

               γ)

               έχει διαπραχθεί σε ένα κράτος, αλλά εμπλέκεται σε αυτό οργανωμένη εγκληματική ομάδα η οποία αναπτύσσει εγκληματικές δραστηριότητες σε περισσότερες από μία χώρες· ή

               δ)

               έχει διαπραχθεί σε μία χώρα, αλλά έχει σημαντικά αποτελέσματα σε άλλη.

         4.   Σε εξαιρετικές περιπτώσεις, η Αυστραλία δύναται να επεξεργασθεί τα δεδομένα PNR, εφόσον είναι αναγκαίο, για την προστασία ζωτικών συμφερόντων οιουδήποτε ατόμου, όπως ο κίνδυνος θανάτου, σοβαρού τραυματισμού ή απειλής της υγείας του.
   5.   Επιπροσθέτως, για τους σκοπούς της εποπτείας και της λογοδοσίας της δημόσιας διοίκησης και τη διευκόλυνση της προσφυγής και της επιβολής κυρώσεων κατά της αθέμιτης χρήσης δεδομένων, τα δεδομένα PNR δύνανται να υφίστανται επεξεργασία κατά περίπτωση, εφόσον το αυστραλιανό δίκαιο απαιτεί συγκεκριμένα την επεξεργασία αυτή.
   Άρθρο 4
   Εξασφάλιση της παροχής δεδομένων PNR
   1.   Οι αερομεταφορείς παρέχουν τα δεδομένα PNR που περιέχονται στα δικά τους συστήματα κράτησης προς την Υπηρεσία Τελωνείων και Προστασίας των Συνόρων της Αυστραλίας. Καμία διάταξη του δικαίου εκατέρου των μερών δεν εμποδίζει τη συμμόρφωση με το συναφές δίκαιο της Αυστραλίας που υποχρεώνει τα μέρη να παρέχουν τα δεδομένα.
   2.   Η Αυστραλία δεν υποχρεώνει τους αερομεταφορείς να παρέχον στοιχεία των δεδομένων PNR τα οποία δεν έχουν ήδη συγκεντρωθεί ή δεν τηρούνται στα δικά τους συστήματα κράτησης.
   3.   Σε περίπτωση που οι αερομεταφορείς διαβιβάσουν δεδομένα PNR που περιλαμβάνουν δεδομένα πέραν εκείνων που αναφέρονται στο παράρτημα 1, η Υπηρεσία Τελωνείων και Προστασίας των Συνόρων της Αυστραλίας τα διαγράφει.
   Άρθρο 5
   Επάρκεια
   Η συμμόρφωση προς την παρούσα συμφωνία από μέρους της Υπηρεσίας Τελωνείων και Προστασίας των Συνόρων της Αυστραλίας συνιστά, κατά την έννοια του συναφούς δικαίου της ΕΕ περί προστασίας των δεδομένων, επαρκές επίπεδο προστασίας για τα δεδομένα PNR που διαβιβάζονται προς αυτή για τους σκοπούς της παρούσας συμφωνίας.
   Άρθρο 6
   Συνεργασία στον αστυνομικό και δικαστικό τομέα
   1.   Η Υπηρεσία Τελωνείων και Προστασίας των Συνόρων της Αυστραλίας εξασφαλίζει τη διαθεσιμότητα, το ταχύτερο δυνατόν, συναφών και κατάλληλων αναλυτικών πληροφοριών που προκύπτουν από δεδομένα PNR, έναντι των αστυνομικών ή δικαστικών αρχών του εκάστοτε κράτους μέλους της Ευρωπαϊκής Ένωσης ή έναντι της Ευρωπόλ ή της Eurojust εντός του πεδίου των αρμοδιοτήτων εκάστης και σύμφωνα με τις όποιες άλλες συμφωνίες ή ρυθμίσεις περί επιβολής του νόμου ή ανταλλαγής πληροφοριών έχουν συναφθεί μεταξύ της Αυστραλίας και κρατών μελών της Ευρωπαϊκής Ένωσης, της Ευρωπόλ ή της Eurojust, κατά περίπτωση.
   2.   Αστυνομική ή δικαστική αρχή κράτους μέλους της Ευρωπαϊκής Ένωσης ή η Ευρωπόλ ή η Eurojust, εντός του πεδίου των αρμοδιοτήτων εκάστης, δύνανται να ζητήσουν πρόσβαση σε δεδομένα PNR ή συναφείς και κατάλληλες αναλυτικές πληροφορίες που προκύπτουν από δεδομένα PNR, τα οποία είναι απαραίτητα σε συγκεκριμένη υπόθεση για την πρόληψη, ανίχνευση, διερεύνηση ή δίωξη εντός της Ευρωπαϊκής Ένωσης τρομοκρατικού ή άλλου σοβαρού διεθνικού εγκλήματος. Η Υπηρεσία Τελωνείων και Προστασίας των Συνόρων της Αυστραλίας καθιστά διαθέσιμες τις πληροφορίες αυτές βάσει των συμφωνιών ή ρυθμίσεων που αναφέρονται στην παράγραφο 1.
   ΚΕΦΑΛΑΙΟ II

      ΕΞΑΣΦΑΛΙΣΕΙΣ ΟΣΟΝ ΑΦΟΡΑ ΤΗΝ ΕΠΕΞΕΡΓΑΣΙΑ ΔΕΔΟΜΕΝΩΝ PNR

   Άρθρο 7
   Προστασία δεδομένων και μη διακριτική μεταχείριση
   1.   Τα δεδομένα PNR υπόκεινται στις διατάξεις του αυστραλιανού νόμου Privacy Act 1988 (Cth) (Privacy Act), ο οποίος διέπει τη συλλογή, τη χρήση, την αποθήκευση και κοινολόγηση, την ασφάλεια, την πρόσβαση και την αλλαγή των προσωπικών πληροφοριών που κατέχουν οι περισσότερες αυστραλιανές κυβερνητικές αρχές και υπηρεσίες.
   2.   Η Αυστραλία μεριμνά για το ότι οι διασφαλίσεις όσον αφορά την επεξεργασία δεδομένων PNR οι οποίες εφαρμόζονται βάσει της παρούσας συμφωνίας και των σχετικών εθνικών νόμων ισχύουν για όλους τους επιβάτες χωρίς διακρίσεις, ιδίως βάσει της υπηκοότητας της χώρας διαμονής ή της φυσικής παρουσίας στην Αυστραλία.
   Άρθρο 8
   Ευαίσθητα δεδομένα
   Απαγορεύεται κάθε είδους επεξεργασία ευαίσθητων δεδομένων PNR από την Υπηρεσία Τελωνείων και Προστασίας των Συνόρων της Αυστραλίας. Στον βαθμό που τα δεδομένα PNR ενός επιβάτη, τα οποία μεταβιβάζονται στην Υπηρεσία Τελωνείων και Προστασίας των Συνόρων της Αυστραλίας, περιλαμβάνουν ευαίσθητα δεδομένα, η Υπηρεσία Τελωνείων και Προστασίας των Συνόρων της Αυστραλίας διαγράφει τα εν λόγω ευαίσθητα δεδομένα.
   Άρθρο 9
   Ασφάλεια και ακεραιότητα των δεδομένων
   1.   Για να αποφευχθεί η κατά τύχη ή παράνομη καταστροφή ή η κατά τύχη απώλεια, μετατροπή, μη εξουσιοδοτημένη κοινοποίηση ή πρόσβαση ή οποιαδήποτε παράνομη μορφή επεξεργασίας:

               α)

               ο εξοπλισμός επεξεργασίας δεδομένων PNR διατηρείται σε ασφαλές φυσικό περιβάλλον και φυλάσσεται με υψηλού επιπέδου συστήματα και ελέγχους φυσικής διείσδυσης·

               β)

               τα δεδομένα PNR αποθηκεύονται χωριστά από άλλα δεδομένα. Για τον σκοπό της αντιστοίχισης, τα δεδομένα δύνανται να διοχετεύονται προς το σύστημα PNR, αλλά όχι από το σύστημα PNR σε άλλες βάσεις δεδομένων. Η πρόσβαση στο σύστημα PNR περιορίζεται σε μικρό αριθμό υπαλλήλων της Υπηρεσίας Τελωνείων και Προστασίας των Συνόρων της Αυστραλίας, οι οποίοι είναι ειδικά εξουσιοδοτημένοι από τον διοικητή της Υπηρεσίας Τελωνείων και Προστασίας των Συνόρων της Αυστραλίας να επεξεργάζονται δεδομένα PNR για τους σκοπούς της παρούσας συμφωνίας. Οι υπάλληλοι αυτοί συνδέονται με το σύστημα PNR σε ασφαλείς χώρους εργασίας στους οποίους δεν έχουν πρόσβαση μη εξουσιοδοτημένα άτομα·

               γ)

               η πρόσβαση στο σύστημα PNR, από τους υπαλλήλους που αναφέρονται στο στοιχείο β), ελέγχεται από συστήματα ασφαλούς πρόσβασης, όπως αλλεπάλληλες συνδέσεις με αναγνωριστικό χρήστη και κωδικό πρόσβασης·

               δ)

               η πρόσβαση στο δίκτυο της Υπηρεσίας Τελωνείων και Προστασίας των Συνόρων της Αυστραλίας και όλα τα δεδομένα που περιέχει το σύστημα PNR υπόκεινται σε έλεγχο. Το αρχείο ελέγχου που δημιουργείται περιλαμβάνει το όνομα του χρήστη, τον τόπο εργασίας του χρήστη, την ημερομηνία και την ώρα της πρόσβασης, το περιεχόμενο της έρευνας, καθώς και τον αριθμό των αρχείων που επεστράφησαν·

               ε)

               όλα τα δεδομένα PNR διαβιβάζονται από την Υπηρεσία Τελωνείων και Προστασίας των Συνόρων της Αυστραλίας σε άλλες αρχές με ασφαλή τρόπο·

               στ)

               το σύστημα PNR εξασφαλίζει την ανίχνευση σφαλμάτων και την αναφορά τους·

               ζ)

               τα δεδομένα PNR προστατεύονται από κάθε χειρισμό, μετατροπή ή προσθήκη ή αλλοίωση εξαιτίας δυσλειτουργίας του συστήματος·

               η)

               δεν παράγονται αντίγραφα της βάσης δεδομένων PNR, πλην των εφεδρικών για την περίπτωση ανάκτησης μετά από καταστροφή.

         2.   Οποιαδήποτε παραβίαση της ασφάλειας των δεδομένων, ιδίως όταν οδηγεί σε κατά τύχη ή παράνομη καταστροφή ή κατά τύχη απώλεια, μετατροπή, μη εξουσιοδοτημένη κοινοποίηση ή πρόσβαση ή οποιαδήποτε παράνομη μορφή επεξεργασίας, υπόκειται σε αποτελεσματικές και αποτρεπτικές κυρώσεις.
   3.   Η Υπηρεσία Τελωνείων και Προστασίας των Συνόρων της Αυστραλίας αναφέρει κάθε παραβίαση της ασφάλειας των δεδομένων στην Υπηρεσία του Επιτρόπου Πληροφοριών της Αυστραλίας (Office of the Australian Information Commissioner), και ειδοποιεί την Ευρωπαϊκή Επιτροπή ότι έχει αναφερθεί μια τέτοια παραβίαση.
   Άρθρο 10
   Εποπτεία και λογοδοσία
   1.   Η τήρηση των κανόνων περί προστασίας των δεδομένων από τις αυστραλιανές κρατικές αρχές που επεξεργάζονται δεδομένα PNR υπόκειται στην εποπτεία του Επιτρόπου Πληροφοριών της Αυστραλίας (Australian Information Commissioner), ο οποίος, βάσει των διατάξεων του νόμου Privacy Act, έχει αποτελεσματικές εξουσίες διερεύνησης της τήρησης των διατάξεων του Privacy Act από μέρους οργανισμών και παρακολούθησης και διερεύνησης του βαθμού στον οποίο η Υπηρεσία Τελωνείων και Προστασίας των Συνόρων της Αυστραλίας τηρεί τον νόμο αυτόν.
   2.   Η Υπηρεσία Τελωνείων και Προστασίας των Συνόρων της Αυστραλίας έχει θεσπίσει ρυθμίσεις δυνάμει του νόμου Privacy Act βάσει των οποίων ο Επίτροπος Πληροφοριών της Αυστραλίας προβαίνει σε τακτικούς επίσημους ελέγχους όσον αφορά όλες τις πτυχές των πολιτικών και διαδικασιών που εφαρμόζει η Υπηρεσία Τελωνείων και Προστασίας των Συνόρων της Αυστραλίας όσον αφορά τη χρήση, τον χειρισμό και την πρόσβαση σε δεδομένα PNR προέλευσης ΕΕ.
   3.   Ο Επίτροπος Πληροφοριών της Αυστραλίας προβαίνει, συγκεκριμένα, στην ακρόαση αιτήσεων από μέρους ιδιωτών ανεξαρτήτως της υπηκοότητας ή της χώρας διαμονής τους όσον αφορά την προστασία των δικαιωμάτων και ελευθεριών τους σε σχέση με την επεξεργασία δεδομένων προσωπικού χαρακτήρα. Οι υπόψη ιδιώτες ενημερώνονται σχετικά με τη συνέχεια που δόθηκε στην υπόθεσή τους. Επιπλέον, ο Επίτροπος Πληροφοριών της Αυστραλίας βοηθά τους υπόψη ιδιώτες στην άσκηση των δικαιωμάτων που έχουν βάσει της παρούσας συμφωνίας, ιδίως των δικαιωμάτων πρόσβασης, διόρθωσης και προσφυγής.
   4.   Οι ιδιώτες έχουν επίσης το δικαίωμα να υποβάλλουν καταγγελία στον Διαμεσολαβητή της Κοινοπολιτείας (Commonwealth Ombudsman) σχετικά με τη μεταχείρισή τους από την Υπηρεσία Τελωνείων και Προστασίας των Συνόρων της Αυστραλίας.
   Άρθρο 11
   Διαφάνεια
   1.   Η Αυστραλία ζητεί από τους αερομεταφορείς να παρέχουν στους επιβάτες σαφείς και χρήσιμες πληροφορίες όσον αφορά τη συλλογή, την επεξεργασία και τον σκοπό της χρήσης δεδομένων PNR. Η ενημέρωση αυτή θα παρέχεται, κατά προτίμηση, κατά την κράτηση θέσεων.
   2.   Η Αυστραλία διαθέτει στο κοινό, ιδίως σε συναφείς κρατικούς δικτυακούς τόπους, πληροφορίες όσον αφορά τον σκοπό της συλλογής και χρήσης δεδομένων PNR από μέρους της Υπηρεσίας Τελωνείων και Προστασίας των Συνόρων της Αυστραλίας. Στις πληροφορίες αυτές περιλαμβάνονται και πληροφορίες όσον αφορά τον τρόπο υποβολής αίτησης για πρόσβαση, διόρθωση και προσφυγή σε ένδικα μέσα.
   Άρθρο 12
   Δικαίωμα πρόσβασης
   1.   Κάθε ιδιώτης έχει δικαίωμα πρόσβασης στα δικά του δεδομένα PNR, αφού υποβάλλει αίτηση στην Υπηρεσία Τελωνείων και Προστασίας των Συνόρων της Αυστραλίας. Η πρόσβαση αυτή παρέχεται χωρίς αδικαιολόγητους περιορισμούς ή καθυστέρηση. Το δικαίωμα αυτό κατοχυρώνεται με τον αυστραλιανό νόμο Freedom of Information Act 1982 (Cth) (Freedom of Information Act) και τον νόμο Privacy Act. Το δικαίωμα πρόσβασης καλύπτει επίσης και τη δυνατότητα αίτησης και απόκτησης εγγράφων που τηρεί η Υπηρεσία Τελωνείων και Προστασίας των Συνόρων της Αυστραλίας ως προς το εάν έχουν διαβιβασθεί ή διατεθεί ή όχι δεδομένα που αφορούν τον ιδιώτη, καθώς και πληροφοριών ως προς τους αποδέκτες ή κατηγορίες αποδεκτών προς τους οποίους έχουν κοινοποιηθεί τα δεδομένα.
   2.   Η κοινοποίηση πληροφοριών δυνάμει της παραγράφου 1 μπορεί να υπόκειται σε εύλογους νομικούς περιορισμούς που εφαρμόζονται βάσει του δικαίου της Αυστραλίας για τη διαφύλαξη της πρόληψης, ανίχνευσης, διερεύνησης ή δίωξης ποινικών αδικημάτων και για την προστασία της δημόσιας ή της εθνικής ασφάλειας, λαμβανομένων δεόντως υπόψη των έννομων συμφερόντων του ενδιαφερόμενου ιδιώτη.
   3.   Οποιαδήποτε άρνηση ή περιορισμός της πρόσβασης διαβιβάζεται εγγράφως στον ιδιώτη εντός τριάντα (30) ημερών ή εντός προβλεπόμενης από τον νόμο παράτασης. Συγχρόνως, πρέπει να του γνωστοποιούνται και οι πραγματικοί ή οι νομικοί λόγοι στους οποίους στηρίζεται η απόφαση. Η τελευταία γνωστοποίηση μπορεί να παραληφθεί εφόσον συντρέχει λόγος προβλεπόμενος από την παράγραφο 2. Σε όλες αυτές τις περιπτώσεις, οι ιδιώτες ενημερώνονται όσον αφορά το δικαίωμά τους να υποβάλλουν καταγγελία σχετικά με απόφαση της Υπηρεσίας Τελωνείων και Προστασίας των Συνόρων της Αυστραλίας. Η καταγγελία αυτή υποβάλλεται στον Επίτροπο Πληροφοριών της Αυστραλίας. Οι ιδιώτες ενημερώνονται επίσης ως προς τα μέσα που προβλέπει το αυστραλιανό δίκαιο για διοικητικές και δικαστικές προσφυγές.
   4.   Όταν ένας ιδιώτης υποβάλλει καταγγελία προς τον Επίτροπο Πληροφοριών της Αυστραλίας σύμφωνα με την παράγραφο 3, ενημερώνεται επισήμως σχετικά με το αποτέλεσμα της διερεύνησης της καταγγελίας του. Λαμβάνει τουλάχιστον επιβεβαίωση ότι έχουν γίνει σεβαστά τα δικαιώματά του σε θέματα προστασίας των δεδομένων σύμφωνα με την παρούσα συμφωνία.
   5.   Η Υπηρεσία Τελωνείων και Προστασίας των Συνόρων της Αυστραλίας δεν δημοσιοποιεί δεδομένα PNR παρά μόνον σε ιδιώτες των οποίων τα δεδομένα PNR έχουν υποστεί επεξεργασία ή σε αντιπροσώπους αυτών.
   Άρθρο 13
   Δικαίωμα διόρθωσης και διαγραφής
   1.   Οποιοσδήποτε ιδιώτης έχει δικαίωμα να επιδιώξει τη διόρθωση των δικών του δεδομένων PNR που έχουν υποστεί επεξεργασία από την Υπηρεσία Τελωνείων και Προστασίας των Συνόρων της Αυστραλίας, εφόσον αυτά είναι ανακριβή. Η διόρθωση ενδέχεται να απαιτεί τη διαγραφή τους.
   2.   Αιτήσεις διόρθωσης δεδομένων PNR τα οποία τηρεί η Υπηρεσία Τελωνείων και Προστασίας των Συνόρων της Αυστραλίας δύνανται να υποβάλλονται απευθείας στην Υπηρεσία Τελωνείων και Προστασίας των Συνόρων της Αυστραλίας δυνάμει του νόμου Freedom of Information Act ή του νόμου Privacy Act.
   3.   Η Υπηρεσία Τελωνείων και Προστασίας των Συνόρων της Αυστραλίας διεξάγει όλες τις απαιτούμενες επαληθεύσεις βάσει της αίτησης και ενημερώνει τον ιδιώτη χωρίς αδικαιολόγητη καθυστέρηση αν έχουν διορθωθεί ή διαγραφεί τα δεδομένα PNR που τον αφορούν. Η κοινοποίηση αυτή αποστέλλεται στον ιδιώτη εγγράφως εντός τριάντα (30) ημερών ή εντός προβλεπόμενης από τον νόμο παράτασης και παρέχει πληροφορίες όσον αφορά τη δυνατότητα υποβολής καταγγελίας για απόφαση της Υπηρεσίας Τελωνείων και Προστασίας των Συνόρων της Αυστραλίας προς τον Επίτροπο Πληροφοριών της Αυστραλίας και, κατά τα λοιπά, όσον αφορά τα μέσα διοικητικής και δικαστικής προσφυγής που προβλέπει το αυστραλιανό δίκαιο.
   4.   Όταν ένας ιδιώτης υποβάλλει καταγγελία προς τον Επίτροπο Πληροφοριών της Αυστραλίας σύμφωνα με την παράγραφο 3, ο ιδιώτης ενημερώνεται επισήμως σχετικά με το αποτέλεσμα της διερεύνησης της καταγγελίας του.
   Άρθρο 14
   Δικαίωμα αποκατάστασης
   1.   Οποιοσδήποτε ιδιώτης έχει δικαίωμα αποτελεσματικής διοικητικής και δικαστικής προσφυγής σε περίπτωση παραβίασης των δικαιωμάτων που αναφέρονται στην παρούσα συμφωνία.
   2.   Οποιοσδήποτε ιδιώτης έχει υποστεί ζημία εξαιτίας παράνομης επεξεργασίας δεδομένων ή πράξης ασύμβατης με τα δικαιώματα που αναφέρονται στην παρούσα συμφωνία έχει δικαίωμα να απαιτήσει αποτελεσματικά μέτρα αποκατάστασης, στα οποία ενδέχεται να περιλαμβάνεται αποζημίωση από μέρους της Αυστραλίας.
   3.   Τα δικαιώματα που αναφέρονται στις παραγράφους 1 και 2 χορηγούνται στους ιδιώτες ανεξαρτήτως της υπηκοότητάς τους ή της χώρας καταγωγής τους, του τόπου διαμονής τους ή της φυσικής τους παρουσίας στην Αυστραλία.
   Άρθρο 15
   Αυτοματοποιημένη επεξεργασία δεδομένων PNR
   1.   Η Υπηρεσία Τελωνείων και Προστασίας των Συνόρων της Αυστραλίας ή οι άλλες κρατικές αρχές που αναφέρονται στο παράρτημα 2 δεν λαμβάνουν καμία απόφαση που επηρεάζει σημαντικά ή παράγει αρνητικό νομικό αποτέλεσμα σε έναν επιβάτη αποκλειστικά και μόνον βάσει της αυτοματοποιημένης επεξεργασίας δεδομένων PNR.
   2.   Η Υπηρεσία Τελωνείων και Προστασίας των Συνόρων της Αυστραλίας δεν προβαίνει στην αυτοματοποιημένη επεξεργασία δεδομένων με βάση ευαίσθητα δεδομένα.
   Άρθρο 16
   Διατήρηση δεδομένων
   1.   Τα δεδομένα PNR διατηρούνται το πολύ επί πεντέμιση έτη από την ημερομηνία της αρχικής παραλαβής τους από την Υπηρεσία Τελωνείων και Προστασίας των Συνόρων της Αυστραλίας. Κατά την περίοδο αυτή, τα δεδομένα PNR τηρούνται στο σύστημα PNR μόνο προς τον σκοπό της πρόληψης, ανίχνευσης, διερεύνησης και δίωξης τρομοκρατικών ή σοβαρών διεθνικών εγκλημάτων, ως εξής:

               α)

               από την αρχική παραλαβή και επί τρία έτη, όλα τα δεδομένα PNR είναι προσπελάσιμα από έναν περιορισμένο αριθμό υπαλλήλων της Υπηρεσίας Τελωνείων και Προστασίας των Συνόρων της Αυστραλίας που έχουν εξουσιοδοτηθεί ειδικά από τον διοικητή της Τελωνείων και Προστασίας των Συνόρων της Αυστραλίας να εντοπίζουν επιβάτες που ενδέχεται να παρουσιάζουν ενδιαφέρον·

               β)

               τρία έτη μετά την αρχική παραλαβή και μέχρι το τέλος της περιόδου των πεντέμιση ετών, τα δεδομένα PNR διατηρούνται στο σύστημα PNR, αλλά επικαλύπτονται όλα τα στοιχεία με βάση τα οποία θα μπορούσε να διαπιστωθεί η ταυτότητα του επιβάτη τον οποίο αφορούν τα δεδομένα PNR. Τα ανωνυμοποιημένα αυτά δεδομένα PNR είναι προσπελάσιμα μόνο σε μικρό αριθμό υπαλλήλων της Υπηρεσίας Τελωνείων και Προστασίας των Συνόρων της Αυστραλίας που έχουν εξουσιοδοτηθεί ειδικά από τον διοικητή της Υπηρεσίας Τελωνείων και Προστασίας των Συνόρων της Αυστραλίας να διεξάγουν αναλύσεις σχετικά με τρομοκρατικά ή σοβαρά διεθνικά εγκλήματα. Πλήρης πρόσβαση σε δεδομένα PNR επιτρέπεται μόνο σε ένα μέλος της Senior Executive Service της Υπηρεσίας Τελωνείων και Προστασίας των Συνόρων της Αυστραλίας, εφόσον είναι αναγκαία η διεξαγωγή ερευνών προς τον σκοπό της πρόληψης, ανίχνευσης, διερεύνησης και δίωξης τρομοκρατικών και σοβαρών διεθνικών εγκλημάτων.

         2.   Για την ανωνυμοποίηση των δεδομένων PNR επικαλύπτονται τα ακόλουθα στοιχεία:

               α)

               όνομα/ονόματα·

               β)

               άλλα ονόματα στην PNR, συμπεριλαμβανομένου του αριθμού ταξιδιωτών στην PNR·

               γ)

               κάθε διαθέσιμο στοιχείο επικοινωνίας (συμπεριλαμβανομένων πληροφοριών για τον εντολέα)·

               δ)

               γενικές παρατηρήσεις που περιλαμβάνουν τις Άλλες Συμπληρωματικές Πληροφορίες (OSI), τις Ειδικές Υπηρεσιακές Πληροφορίες (SSI) και τις πληροφορίες από Αιτήσεις Ειδικών Υπηρεσιών (SSR), στον βαθμό που περιλαμβάνουν πληροφορίες που επιτρέπουν την ταυτοποίηση ενός φυσικού προσώπου και

               ε)

               οποιαδήποτε δεδομένα εκ των προτέρων επεξεργασίας για τους επιβάτες (APP) ή εκ των προτέρων πληροφορίες των επιβατών (API) στο μέτρο που περιέχουν πληροφορίες ικανές να ταυτοποιήσουν φυσικό πρόσωπο.

         3.   Παρά την παράγραφο 1, τα δεδομένα PNR που απαιτούνται για συγκεκριμένη έρευνα, δίωξη ή επιβολή ποινών για τρομοκρατικά ή σοβαρά διεθνικά εγκλήματα μπορούν να υφίστανται επεξεργασία για τον σκοπό της εν λόγω έρευνας, δίωξης ή επιβολής ποινών. Επιτρέπεται η τήρηση των δεδομένων PNR μέχρι την ολοκλήρωση της σχετικής έρευνας ή δίωξης ή της επιβολής της ποινής.
   4.   Με τη λήξη της περιόδου τήρησης δεδομένων που προσδιορίζεται στις παραγράφους 1 και 3, τα δεδομένα PNR διαγράφονται οριστικά.
   Άρθρο 17
   Καταχώριση και τεκμηρίωση δεδομένων PNR
   1.   Κάθε επεξεργασία, συμπεριλαμβανομένης της πρόσβασης και θέασης ή διαβίβασης δεδομένων PNR, καθώς και οι αιτήσεις δεδομένων PNR από μέρους αρχών της Αυστραλίας ή τρίτων χωρών, ακόμη και αν απορριφθούν, καταχωρίζονται ή τεκμηριώνονται από την Υπηρεσία Τελωνείων και Προστασίας των Συνόρων της Αυστραλίας για τον σκοπό της επαλήθευσης της νομιμότητας της επεξεργασίας των δεδομένων, της αυτοπαρακολούθησης και της διασφάλισης της ακεραιότητας των δεδομένων και ασφάλειας της επεξεργασίας αυτών.
   2.   Οι καταχωρίσεις ή τα στοιχεία τεκμηρίωσης που καταρτίζονται βάσει της παραγράφου 1 χρησιμοποιούνται μόνο για εποπτικούς και ελεγκτικούς σκοπούς, συμπεριλαμβανομένης της διερεύνησης και επίλυσης θεμάτων που άπτονται της μη εξουσιοδοτημένης πρόσβασης.
   3.   Οι καταχωρίσεις ή τα στοιχεία τεκμηρίωσης που καταρτίζονται βάσει της παραγράφου 1 γνωστοποιούνται κατόπιν αιτήσεως στον Επίτροπο Πληροφοριών της Αυστραλίας. Ο Επίτροπος Πληροφοριών της Αυστραλίας χρησιμοποιεί τις πληροφορίες αυτές μόνο για την εποπτεία της προστασίας των δεδομένων και για την εξασφάλιση της ορθής επεξεργασίας των δεδομένων, καθώς και της ακεραιότητας και ασφάλειάς τους.
   Άρθρο 18
   Διαβίβαση δεδομένων PNR προς άλλες κρατικές αρχές της Αυστραλίας
   1.   Με την επιφύλαξη των ακόλουθων διασφαλίσεων, η Υπηρεσία Τελωνείων και Προστασίας των Συνόρων της Αυστραλίας δύναται να διαβιβάζει δεδομένα PNR μόνο προς εκείνες τις κρατικές αρχές της Αυστραλίας, οι οποίες απαριθμούνται στο παράρτημα 2:

               α)

               οι παραλήπτριες κρατικές αρχές τηρούν σε σχέση με τα δεδομένα PNR τις διασφαλίσεις που καθορίζονται στην παρούσα συμφωνία·

               β)

               τα δεδομένα διαβιβάζονται αυστηρά για τους σκοπούς του άρθρου 3·

               γ)

               τα δεδομένα διαβιβάζονται μόνο κατά περίπτωση, εκτός εάν έχουν ανωνυμοποιηθεί·

               δ)

               πριν τη διαβίβαση των δεδομένων η Υπηρεσία Τελωνείων και Προστασίας των Συνόρων της Αυστραλίας αξιολογεί προσεκτικά τη συνάφεια των δεδομένων προς διαβίβαση. Διαβιβάζονται μόνο εκείνα τα στοιχεία δεδομένων PNR τα οποία έχει αποδειχθεί σαφώς ότι είναι αναγκαία για συγκεκριμένες περιπτώσεις. Σε κάθε περίπτωση, διαβιβάζεται ο ελάχιστος δυνατός όγκος δεδομένων·

               ε)

               οι παραλήπτριες κρατικές αρχές εξασφαλίζουν ότι τα δεδομένα δεν κοινοποιούνται περαιτέρω χωρίς την άδεια της Υπηρεσίας Τελωνείων και Προστασίας των Συνόρων της Αυστραλίας, η οποία χορηγείται από αυτή μόνο για τους σκοπούς που αναφέρονται στο άρθρο 3 της παρούσας συμφωνίας.

         2.   Ο κατάλογος των αρχών που αναφέρεται στο παράρτημα 2 δύναται να τροποποιηθεί, μέσω ανταλλαγής διακοινώσεων μεταξύ των μερών, ώστε να περιλάβει:

               α)

               τυχόν αρχές ή υπηρεσίες διάδοχες όσων απαριθμούνται ήδη στο παράρτημα 2 και

               β)

               τυχόν νέες υπηρεσίες και οργανισμούς που έχουν συσταθεί μετά την έναρξη ισχύος της παρούσας συμφωνίας τα καθήκοντα των οποίων άπτονται άμεσα της πρόληψης, ανίχνευσης, διερεύνησης ή δίωξης τρομοκρατικών ή σοβαρών διεθνικών εγκλημάτων και

               γ)

               τυχόν υφιστάμενες υπηρεσίες και οργανισμούς τα καθήκοντα των οποίων αποκτούν άμεση σχέση με την πρόληψη, ανίχνευση, διερεύνηση ή δίωξη τρομοκρατικών ή σοβαρών διεθνικών εγκλημάτων.

         3.   Κατά τη διαβίβαση αναλυτικών πληροφοριών που περιέχουν δεδομένα PNR που αποκτώνται βάσει της παρούσας συμφωνίας, τηρούνται οι διασφαλίσεις που ισχύουν για τα δεδομένα PNR στο παρόν άρθρο.
   4.   Καμία διάταξη του παρόντος άρθρου δεν εμποδίζει την κοινοποίηση δεδομένων PNR, εφόσον είναι αναγκαίο για τους σκοπούς του άρθρου 3 παράγραφοι 4 και 5 και του άρθρου 10.
   Άρθρο 19
   Διαβίβαση δεδομένων προς αρχές τρίτων χωρών
   1.   Με την επιφύλαξη των ακόλουθων διασφαλίσεων, η Υπηρεσία Τελωνείων και Προστασίας των Συνόρων της Αυστραλίας δύναται να διαβιβάζει δεδομένα PNR μόνο σε συγκεκριμένες αρχές τρίτων χωρών:

               α)

               η Υπηρεσία Τελωνείων και Προστασίας των Συνόρων της Αυστραλίας ικανοποιείται ότι η παραλήπτρια αρχή τρίτης χώρας έχει συμφωνήσει να τηρήσει σε σχέση με τα διαβιβαζόμενα δεδομένα τις ίδιες εξασφαλίσεις με αυτές που καθορίζονται στην παρούσα συμφωνία·

               β)

               δεδομένα PNR δύναται να λαμβάνει μόνον αρχή τρίτης χώρας τα καθήκοντα της οποίας άπτονται άμεσα της πρόληψης, ανίχνευσης, διερεύνησης ή δίωξης τρομοκρατικών ή σοβαρών διεθνικών εγκλημάτων·

               γ)

               δεδομένα διαβιβάζονται αποκλειστικά προς τον σκοπό της πρόληψης, ανίχνευσης, διερεύνησης ή δίωξης τρομοκρατικών ή σοβαρών διεθνικών εγκλημάτων, σύμφωνα με τα όσα ορίζονται στο άρθρο 3·

               δ)

               δεδομένα διαβιβάζονται μόνο κατά περίπτωση·

               ε)

               πριν από τη διαβίβαση των δεδομένων, η Υπηρεσία Τελωνείων και Προστασίας των Συνόρων της Αυστραλίας αξιολογεί προσεκτικά τη συνάφεια των δεδομένων προς διαβίβαση. Διαβιβάζονται μόνο εκείνα τα στοιχεία δεδομένων PNR τα οποία έχει αποδειχθεί σαφώς ότι είναι αναγκαία για συγκεκριμένες περιπτώσεις. Σε κάθε περίπτωση, διαβιβάζεται ο ελάχιστος δυνατός όγκος δεδομένων·

               στ)

               όταν η Υπηρεσία Τελωνείων και Προστασίας των Συνόρων της Αυστραλίας γνωρίζει ότι διαβιβάζονται δεδομένα υπηκόου ή κατοίκου κράτους μέλους, ενημερώνει σχετικά τις αρμόδιες αρχές του υπόψη κράτους μέλους με την πρώτη κατάλληλη ευκαιρία·

               ζ)

               η Υπηρεσία Τελωνείων και Προστασίας των Συνόρων της Αυστραλίας ικανοποιείται ότι η παραλήπτρια αρχή τρίτης χώρας έχει συμφωνήσει να τηρήσει τα δεδομένα PNR μόνο μέχρι την ολοκλήρωση της σχετικής έρευνας ή δίωξης ή την επιβολή της ποινής ή ότι δεν απαιτούνται πλέον για τους σκοπούς του άρθρου 3 παράγραφος 4, και, σε κάθε περίπτωση, ότι πλέον δεν είναι αναγκαία·

               η)

               η Υπηρεσία Τελωνείων και Προστασίας των Συνόρων της Αυστραλίας ικανοποιείται ότι η παραλήπτρια αρχή τρίτης χώρας έχει συμφωνήσει να μη διαβιβάσει περαιτέρω τα δεδομένα PNR·

               θ)

               η Υπηρεσία Τελωνείων και Προστασίας των Συνόρων της Αυστραλίας εξασφαλίζει, εφόσον είναι σκόπιμο, ότι ο επιβάτης ενημερώνεται για τη διαβίβαση των δεδομένων PNR που τον αφορούν.

         2.   Κατά τη διαβίβαση αναλυτικών πληροφοριών που περιέχουν δεδομένα PNR που αποκτώνται βάσει της παρούσας συμφωνίας, τηρούνται οι διασφαλίσεις που ισχύουν για τα δεδομένα PNR στο παρόν άρθρο.
   3.   Καμία διάταξη του παρόντος άρθρου δεν εμποδίζει την κοινοποίηση δεδομένων PNR, εφόσον είναι αναγκαίο για τους σκοπούς του άρθρου 3 παράγραφος 4.
   ΚΕΦΑΛΑΙΟ III

      ΚΑΝΟΝΕΣ ΔΙΑΒΙΒΑΣΗΣ ΔΕΔΟΜΕΝΩΝ

   Άρθρο 20
   Μέθοδος διαβίβασης
   Για τους σκοπούς της παρούσας συμφωνίας, τα μέρη εξασφαλίζουν ότι οι αερομεταφορείς διαβιβάζουν στην Υπηρεσία Τελωνείων και Προστασίας των Συνόρων της Αυστραλίας δεδομένα PNR αποκλειστικά με τη μέθοδο της προώθησης (push) και σύμφωνα με την ακόλουθη διαδικασία:

               α)

               οι αερομεταφορείς διαβιβάζουν δεδομένα PNR ηλεκτρονικά σύμφωνα με τις τεχνικές απαιτήσεις της Υπηρεσίας Τελωνείων και Προστασίας των Συνόρων της Αυστραλίας ή, στην περίπτωση τεχνικού προβλήματος, με οποιονδήποτε άλλο κατάλληλο τρόπο που εξασφαλίζει κατάλληλο επίπεδο προστασίας των δεδομένων·

               β)

               οι αερομεταφορείς διαβιβάζουν δεδομένα PNR χρησιμοποιώντας συμφωνημένο μορφότυπο·

               γ)

               οι αερομεταφορείς διαβιβάζουν δεδομένα PNR με ασφαλή τρόπο χρησιμοποιώντας κοινά πρωτόκολλα τα οποία απαιτεί η Υπηρεσία Τελωνείων και Προστασίας των Συνόρων της Αυστραλίας.

         Άρθρο 21
   Συχνότητα διαβίβασης
   1.   Τα μέρη εξασφαλίζουν ότι οι αερομεταφορείς διαβιβάζουν στην Υπηρεσία Τελωνείων και Προστασίας των Συνόρων της Αυστραλίας όλα τα αιτούμενα δεδομένα PNR επιβατών, όπως περιγράφεται στο άρθρο 20, το πολύ σε πέντε προγραμματισμένα χρονικά σημεία ανά πτήση, εκ των οποίων το πρώτο 72 ώρες πριν από την προγραμματιζόμενη αναχώρηση. Η Υπηρεσία Τελωνείων και Προστασίας των Συνόρων της Αυστραλίας πληροφορεί τους αερομεταφορείς όσον αφορά τους συγκεκριμένους χρόνους διαβίβασης των δεδομένων.
   2.   Σε συγκεκριμένες περιπτώσεις στις οποίες υπάρχει ένδειξη ότι απαιτείται πρόωρη πρόσβαση για την αντιμετώπιση συγκεκριμένης απειλής σχετιζόμενης με τρομοκρατικά ή σοβαρά διεθνικά εγκλήματα, η Υπηρεσία Τελωνείων και Προστασίας των Συνόρων της Αυστραλίας δύναται να ζητήσει από έναν αερομεταφορέα να παράσχει δεδομένα PNR πριν την πρώτη προγραμματισμένη διαβίβαση. Κατά την άσκηση της διακριτικής αυτής ευχέρειας η Υπηρεσία Τελωνείων και Προστασίας των Συνόρων της Αυστραλίας ενεργεί με σύνεση και αναλογικά και χρησιμοποιεί αποκλειστικά τη μέθοδο της προώθησης.
   3.   Σε συγκεκριμένες περιπτώσεις στις οποίες υπάρχει ένδειξη ότι απαιτείται πρόωρη πρόσβαση για την αντιμετώπιση συγκεκριμένης απειλής σχετιζόμενης με τρομοκρατικά ή σοβαρά διεθνικά εγκλήματα, η Υπηρεσία Τελωνείων και Προστασίας των Συνόρων της Αυστραλίας δύναται να ζητήσει από έναν αερομεταφορέα να διαβιβάσει δεδομένα PNR ανάμεσα ή μετά τις τακτικές διαβιβάσεις που αναφέρονται στην παράγραφο 1. Κατά την άσκηση της διακριτικής αυτής ευχέρειας, η Υπηρεσία Τελωνείων και Προστασίας των Συνόρων της Αυστραλίας ενεργεί με σύνεση και αναλογικά και χρησιμοποιεί αποκλειστικά τη μέθοδο της προώθησης.
   ΚΕΦΑΛΑΙΟ IV

      ΕΚΤΕΛΕΣΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ

   Άρθρο 22
   Έλλειψη παρέκκλισης/Σχέση με άλλα έννομα μέσα
   1.   Η παρούσα συμφωνία δεν δημιουργεί ούτε παρέχει οποιοδήποτε δικαίωμα ή όφελος σε οποιοδήποτε ιδιωτικό ή δημόσιο πρόσωπο ή οντότητα. Κάθε μέρος εξασφαλίζει ότι οι διατάξεις της παρούσας συμφωνίας εφαρμόζονται δεόντως.
   2.   Καμία διάταξη της παρούσας συμφωνίας δεν περιορίζει δικαιώματα ή διασφαλίσεις που περιλαμβάνονται στο δίκαιο της Αυστραλίας.
   3.   Καμία διάταξη της παρούσας συμφωνίας δεν παρεκκλίνει από υφιστάμενες υποχρεώσεις στο πλαίσιο διμερών ρυθμίσεων αμοιβαίας νομικής αρωγής μεταξύ της Αυστραλίας και των κρατών μελών της Ευρωπαϊκής Ένωσης για την παροχή αρωγής σε αίτημα απόκτησης δεδομένων που πρόκειται να χρησιμεύσουν ως αποδείξεις σε ποινικές υποθέσεις που αφορούν την τρομοκρατία ή σοβαρά διεθνικά εγκλήματα.
   Άρθρο 23
   Επίλυση διαφορών και αναστολή της συμφωνίας
   1.   Για τις τυχόν διαφορές που προκύπτουν από την ερμηνεία ή εφαρμογή της παρούσας συμφωνίας και τα τυχόν ζητήματα που συνδέονται με αυτές, πραγματοποιούνται διαβουλεύσεις μεταξύ των μερών με σκοπό την αμοιβαίως αποδεκτή επίλυσή τους, συμπεριλαμβανομένης της παροχής της ευκαιρίας σε έκαστο μέρος να συμμορφωθεί εντός εύλογου χρονικού διαστήματος.
   2.   Εάν οι διαβουλεύσεις δεν καταλήξουν στην επίλυση της διαφοράς, έκαστο μέρος δύναται να αναστείλει την εφαρμογή της παρούσας συμφωνίας με έγγραφη κοινοποίηση διά της διπλωματικής οδού·· η αναστολή αυτή ισχύει 120 ημέρες από την ημερομηνία της κοινοποίησής της, εκτός εάν υπάρξει άλλη συμφωνία.
   3.   Η αναστολή παύει αμέσως μετά την επίλυση της διαφοράς με τρόπο ικανοποιητικό για την Αυστραλία και την ΕΕ.
   4.   Παρά την τυχόν αναστολή της παρούσας συμφωνίας, όλα τα δεδομένα που αποκτά η Υπηρεσία Τελωνείων και Προστασίας των Συνόρων της Αυστραλίας σύμφωνα με τους όρους της παρούσας συμφωνίας εξακολουθούν να υφίστανται επεξεργασία σύμφωνα με τις διασφαλίσεις της παρούσας συμφωνίας, συμπεριλαμβανομένων των διατάξεων για την τήρηση και τη διαγραφή δεδομένων.
   Άρθρο 24
   Διαβουλεύσεις και επανεξέταση
   1.   Τα μέρη κοινοποιούν εκατέρωθεν, εφόσον είναι σκόπιμο και πριν από την έκδοσή τους, τυχόν νομοθετικές ή κανονιστικές αλλαγές που ενδέχεται να επηρεάσουν ουσιωδώς την εφαρμογή της παρούσας συμφωνίας, Οι παραπομπές της παρούσας συμφωνίας στο αυστραλιανό δίκαιο θεωρείται ότι περιλαμβάνουν κάθε διάδοχη νομοθεσία.
   2.   Τα μέρη επανεξετάζουν από κοινού την εφαρμογή της παρούσας συμφωνίας και των τυχόν ζητημάτων που συνδέονται με αυτήν, ένα έτος μετά την έναρξη ισχύος της συμφωνίας και ανά τακτά χρονικά διαστήματα εφεξής καθ’ όλη τη διάρκεια ισχύος της παρούσας συμφωνίας, καθώς και κατόπιν αιτήματος εκατέρου των μερών. Τα μέρη συμφωνούν ότι η επανεξέταση θα πρέπει να αφορά ιδίως τον μηχανισμό επικάλυψης δεδομένων βάσει του άρθρου 16 παράγραφος 1 στοιχείο β), τυχόν δυσκολίες όσον αφορά την επιχειρησιακή αποδοτικότητα ή την αποτελεσματικότητα κόστους του μηχανισμού και την πείρα που έχει αποκτηθεί με παρόμοιους μηχανισμούς σε άλλα παγιωμένα συστήματα PNR, συμπεριλαμβανομένου του συστήματος της ΕΕ. Σε περίπτωση που δεν υπάρχει επιχειρησιακά αποδοτικός και αποτελεσματικός ως προς το κόστος μηχανισμός, η πρόσβαση στα δεδομένα θα περιορίζεται με αρχειοθέτηση και θα είναι δυνατή μόνο με τον τρόπο που επιφυλάσσεται σε ανωνυμοποιημένα δεδομένα βάσει του άρθρου 16.
   3.   Τα μέρη συμφωνούν εκ των προτέρων τις λεπτομέρειες της από κοινού επανεξέτασης και γνωστοποιούν εκατέρωθεν τη σύνθεση των αντίστοιχων ομάδων τους. Για τους σκοπούς της από κοινού επανεξέτασης, η Ευρωπαϊκή Ένωση εκπροσωπείται από την Ευρωπαϊκή Επιτροπή και η Αυστραλία από την Υπηρεσία Τελωνείων και Προστασίας των Συνόρων της Αυστραλίας. Οι ομάδες δύνανται να περιλαμβάνουν εμπειρογνώμονες σε θέματα προστασίας δεδομένων και επιβολής του νόμου. Ανάλογα με το ισχύον δίκαιο, οι συμμετέχοντες στην από κοινού επανεξέταση απαιτείται να τηρούν την εμπιστευτικότητα των συζητήσεων και να διαθέτουν τις κατάλληλες εξουσιοδοτήσεις πρόσβασης σε διαβαθμισμένα έγγραφα. Για τους σκοπούς της από κοινού επανεξέτασης, η Υπηρεσία Τελωνείων και Προστασίας των Συνόρων της Αυστραλίας εξασφαλίζει πρόσβαση σε σχετική τεκμηρίωση, συστήματα και προσωπικό.
   4.   Τα μέρη αξιολογούν τη συμφωνία, ιδίως την επιχειρησιακή της αποδοτικότητα, το αργότερο τέσσερα έτη μετά την έναρξη ισχύος της.
   5.   Μετά την από κοινού επανεξέταση, η Ευρωπαϊκή Επιτροπή υποβάλλει έκθεση στο Ευρωπαϊκό Κοινοβούλιο και στο Συμβούλιο της Ευρωπαϊκής Ένωσης. Η Αυστραλία έχει την ευκαιρία να υποβάλλει έγγραφες παρατηρήσεις οι οποίες επισυνάπτονται στην έκθεση.
   6.   Δεδομένου ότι η θέσπιση συστήματος PNR της ΕΕ θα μπορούσε να μεταβάλει το περιεχόμενο της παρούσας συμφωνίας, εάν και εφόσον η Ευρωπαϊκή Ένωση αποφασίσει τη θέσπιση συστήματος PNR, τα μέρη διαβουλεύονται μεταξύ τους για να κρίνουν κατά πόσον η συμφωνία χρειάζεται να προσαρμοσθεί αναλόγως.
   Άρθρο 25
   Καταγγελία
   1.   Κάθε μέρος μπορεί να καταγγείλει την παρούσα συμφωνία οποτεδήποτε μέσω της διπλωματικής οδού. Η καταγγελία παράγει αποτελέσματα εκατόν είκοσι (120) ημέρες από την ημερομηνία παραλαβής της σχετικής κοινοποίησης ή όπως άλλως έχει συμφωνηθεί.
   2.   Παρά την τυχόν καταγγελία της παρούσας συμφωνίας, όλα τα δεδομένα που αποκτά η Υπηρεσία Τελωνείων και Προστασίας των Συνόρων της Αυστραλίας σύμφωνα με τους όρους της παρούσας συμφωνίας εξακολουθούν να υφίστανται επεξεργασία σύμφωνα με τις διασφαλίσεις της παρούσας συμφωνίας, συμπεριλαμβανομένων των διατάξεων για τη διατήρηση ή διαγραφή δεδομένων.
   Άρθρο 26
   Διάρκεια
   1.   Με την επιφύλαξη του άρθρου 25, η παρούσα συμφωνία παραμένει σε ισχύ για περίοδο επτά ετών από την ημερομηνία έναρξης ισχύος της.
   2.   Κατά τη λήξη της περιόδου που καθορίζεται στην παράγραφο 1, καθώς και οποιασδήποτε άλλης περιόδου ανανέωσης βάσεις της παρούσας παραγράφου, η παρούσα συμφωνία ανανεώνεται για νέα περίοδο επτά ετών, εκτός εάν ένα εκ των μερών κοινοποιήσει στο άλλο εγγράφως, μέσω της διπλωματικής οδού, τουλάχιστον δώδεκα μήνες εκ των προτέρων, ότι προτίθεται να μην ανανεώσει τη συμφωνία.
   3.   Παρά τη λήξη της παρούσας συμφωνίας, όλα τα δεδομένα που αποκτά η Υπηρεσία Τελωνείων και Προστασίας των Συνόρων της Αυστραλίας σύμφωνα με τους όρους της παρούσας συμφωνίας εξακολουθούν να υφίστανται επεξεργασία σύμφωνα με τις διασφαλίσεις της παρούσας συμφωνίας, συμπεριλαμβανομένων των διατάξεων για τη διατήρηση ή διαγραφή δεδομένων.
   Άρθρο 27
   Δεδομένα PNR που έχουν ληφθεί πριν από την έναρξη ισχύος της παρούσας συμφωνίας
   Η Αυστραλία τηρεί τις διατάξεις της παρούσας συμφωνίας όσον αφορά τα δεδομένα PNR, τα οποία ευρίσκονται στην κατοχή της Υπηρεσίας Τελωνείων και Προστασίας των Συνόρων της Αυστραλίας κατά τον χρόνο έναρξης ισχύος αυτής. Εντούτοις, δεν απαιτείται η επικάλυψη δεδομένων πριν από την 1η Ιανουαρίου 2015.
   Άρθρο 28
   Εδαφική εφαρμογή
   1.   Με την επιφύλαξη των παραγράφων 2 και 4, η παρούσα συμφωνία εφαρμόζεται στο έδαφος στο οποία εφαρμόζονται η Συνθήκη για την Ευρωπαϊκή Ένωση και η Συνθήκη για τη λειτουργία της Ευρωπαϊκής Ένωσης και στο έδαφος της Αυστραλίας.
   2.   Η παρούσα συμφωνία θα εφαρμοσθεί στη Δανία, το Ηνωμένο Βασίλειο ή την Ιρλανδία μόνο εάν η Ευρωπαϊκή Επιτροπή κοινοποιήσει γραπτώς στην Αυστραλία ότι η Δανία, το Ηνωμένο Βασίλειο ή η Ιρλανδία έχουν επιλέξει να δεσμευθούν από τη συμφωνία.
   3.   Εάν η Ευρωπαϊκή Επιτροπή κοινοποιήσει στην Αυστραλία πριν από την έναρξη ισχύος της παρούσας συμφωνίας το γεγονός ότι αυτή θα εφαρμόζεται στη Δανία, το Ηνωμένο Βασίλειο ή την Ιρλανδία, η συμφωνία εφαρμόζεται στο έδαφος του εν λόγω κράτους από την ίδια ημέρα με τα άλλα κράτη μέλη της Ευρωπαϊκής Ένωσης που δεσμεύονται από την παρούσα συμφωνία.
   4.   Εάν η Ευρωπαϊκή Επιτροπή κοινοποιήσει στην Αυστραλία πριν από την έναρξη ισχύος της παρούσας συμφωνίας το γεγονός ότι αυτή εφαρμόζεται στη Δανία, το Ηνωμένο Βασίλειο ή την Ιρλανδία, η συμφωνία εφαρμόζεται στο έδαφος του εν λόγω κράτους από την πρώτη ημέρα μετά τη λήψη της κοινοποίησης από την Αυστραλία.
   Άρθρο 29
   Τελικές διατάξεις
   1.   Η παρούσα συμφωνία αρχίζει να ισχύει την πρώτη ημέρα του μηνός που ακολουθεί την ημερομηνία κατά την οποία τα μέρη ανταλλάσσουν κοινοποιήσεις στις οποίες δηλώνουν ότι έχουν ολοκληρώσει τις εσωτερικές τους διαδικασίες προς τον σκοπό αυτόν.
   2.   Η παρούσα συμφωνία αντικαθιστά τη συμφωνία μεταξύ της Ευρωπαϊκής Ένωσης και της Αυστραλίας για την επεξεργασία και τη διαβίβαση από τους αερομεταφορείς δεδομένων από τις καταστάσεις επιβατών προέλευσης Ευρωπαϊκής Ένωσης (PNR) στην τελωνειακή υπηρεσία της Αυστραλίας που συνήφθη στις Βρυξέλλες στις 30 Ιουνίου 2008, η οποία θα παύσει να εφαρμόζεται με την έναρξη ισχύος της παρούσας συμφωνίας.

      Έγινε στις Βρυξέλλες, στις 29 Σεπτεμβρίου 2011, σε δύο πρωτότυπα, στην αγγλική γλώσσα. Η παρούσα συμφωνία συντάσσεται επίσης στη βουλγαρική, γαλλική, γερμανική, δανική, ελληνική, εσθονική, ισπανική, ιταλική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική γλώσσα και όλα τα κείμενα είναι εξίσου αυθεντικά. Σε περίπτωση απόκλισης ερμηνείας, υπερισχύει το κείμενο στην αγγλική γλώσσα.

         Για την Ευρωπαϊκή Ένωση

         Για την Αυστραλία

   ΠΑΡΑΡΤΗΜΑ 1
   Στοιχεία των δεδομένων PNR που αναφέρονται στο άρθρο 2 στοιχείο στ) τα οποία υποχρεούνται να παρέχουν οι αερομεταφορείς στην Υπηρεσία Τελωνείων και Προστασίας των Συνόρων της Αυστραλίας, αλλά μόνο στον βαθμό στον οποίο τα έχουν ήδη συγκεντρώσει:

               1.

               Κωδικός ανεύρεσης φακέλου PNR

               2.

               Ημερομηνία κράτησης/έκδοσης εισιτηρίου

               3.

               Προβλεπόμενη/ες ημερομηνία/ες ταξιδίου

               4.

               Όνομα/τα

               5.

               Διαθέσιμες πληροφορίες για συχνό ταξιδιώτη και σχετικά οφέλη (π.χ. δωρεάν εισιτήρια, καλύτερη θέση κ.λπ.)

               6.

               Άλλα ονοματεπώνυμα στην PNR, συμπεριλαμβανομένου του αριθμού ταξιδιωτών στην PNR

               7.

               Κάθε διαθέσιμο στοιχείο επικοινωνίας (συμπεριλαμβανομένων πληροφοριών για τον εντολέα)

               8.

               Κάθε διαθέσιμη πληροφορία πληρωμών και διακανονισμών (δεν περιλαμβάνονται άλλες λεπτομέρειες της συναλλαγής σχετικά με πιστωτική κάρτα ή λογαριασμό οι οποίες δεν συνδέονται με την ταξιδιωτική συναλλαγή)

               9.

               Ταξιδιωτικό δρομολόγιο συγκεκριμένης PNR

               10.

               Ταξιδιωτικό πρακτορείο/ταξιδιωτικός πράκτορας

               11.

               Πληροφορίες για τη χρήση κοινού κωδικού

               12.

               Διαχωρισμένα/κατανεμημένα δεδομένα

               13.

               Κατάσταση ταξιδιώτη κατά τη διάρκεια του ταξιδίου (συμπεριλαμβανομένων των επικυρώσεων και της κατάστασης check-in)

               14.

               Πληροφορίες για την έκδοση εισιτηρίων, συμπεριλαμβανομένου του αριθμού εισιτηρίου, των εισιτηρίων απλής μετάβασης και της αυτοματοποιημένης προσφοράς τιμής εισιτηρίου

               15.

               Όλες οι πληροφορίες για τις αποσκευές

               16.

               Πληροφορίες σχετικά με τη θέση, συμπεριλαμβανομένου του αριθμού θέσης

               17.

               Γενικές παρατηρήσεις, συμπεριλαμβανομένων των πληροφοριών OSI, SSI και SSR

               18.

               Πληροφορίες APIS που έχουν ενδεχομένως συγκεντρωθεί

               19.

               Ιστορικό όλων των μεταβολών των δεδομένων PNR που απαριθμούνται στα σημεία 1 έως 18

         ΠΑΡΑΡΤΗΜΑ 2
   Κατάλογος άλλων κρατικών αρχών της Αυστραλίας προς τις οποίες η Υπηρεσία Τελωνείων και Προστασίας των Συνόρων της Αυστραλίας είναι εξουσιοδοτημένη να διαβιβάζει δεδομένα PNR

               1.

               Australian Crime Commission (Αυστραλιανή Επιτροπή Εγκλήματος),

               2.

               Australian Federal Police (Αυστραλιανή Ομοσπονδιακή Αστυνομία),

               3.

               Australian Security Intelligence Organisation (Αυστραλιανή Οργάνωση Πληροφοριών Ασφαλείας),

               4.

               Commonwealth Director of Public Prosecutions (Διευθυντής της Εισαγγελίας της Κοινοπολιτείας),

               5.

               Department of Immigration and Citizenship (Υπουργείο Μετανάστευσης και Πολιτειότητας),

               6.

               Office of Transport Security, Department of Infrastructure and Transport (Υπηρεσία ασφάλειας των μεταφορών, Υπουργείο Υποδομών και Μεταφορών).


Avis juridique important

|

32000D0465

2000/465/ΕΚ: Απόφαση του Ευρωπαϊκού Κοινοβουλίου, της 13ης Απριλίου 2000, σχετικά με τη χορήγηση απαλλαγής όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 1998: Τμήμα IV - Δικαστήριο, Τμήμα V - Ελεγκτικό Συνέδριο, Τμήμα VI - Μέρος Β: Επιτροπή των Περιφερειών

Επίσημη Εφημερίδα αριθ. L 191 της 27/07/2000 σ. 0001 - 0002 Επίσημη Εφημερίδα αριθ. 040 της 07/02/2001 σ. 0389 - 0391

Απόφαση του Ευρωπαϊκού Κοινοβουλίουτης 13ης Απριλίου 2000σχετικά με τη χορήγηση απαλλαγής όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 1998: Τμήμα IV - Δικαστήριο, Τμήμα V - Ελεγκτικό Συνέδριο, Τμήμα VI - Μέρος Β: Επιτροπή των Περιφερειών(2000/465/ΕΚ)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,Έχοντας υπόψη:το λογαριασμό διαχείρισης και τον ισολογισμό για το οικονομικό έτος 1998 [SEK(1999) 414 - C5-0008/1999],την ετήσια έκθεση του Ελεγκτικού Συνεδρίου σχετικά με το οικονομικό έτος 1998 (C5-0266/1999)(1),την σύσταση του Συμβουλίου της 13ης Μαρτίου 2000 (C5-0154/2000),το άρθρο 272 παράγραφος 10 της συνθήκης ΕΚ,το άρθρο 22 παράγραφοι 2 και 3 του δημοσιονομικού κανονισμού,την έκθεση της επιτροπής ελέγχου του προϋπολογισμού (Α5-0089/2000),Δικαστήριο1. Επισημαίνει ότι η εκκένωση του βασικού κτιρίου του Δικαστηρίου (Palais) κατέστη δυνατή από τους υπευθύνους, το Δικαστήριο και τις αρχές του Λουξεμβούργου, τέσσερα χρόνια μετά τη λήψη των πρώτων μέτρων για την αντιμετώπιση της ύπαρξης αμιάντου.2. Δηλώνει ότι η εκ μέρους του αξιολόγηση της κτιριακής πολιτικής του Δικαστηρίου θα πραγματοποιηθεί υπό το πρίσμα της ειδικής έκθεσης με θέμα τα παραρτήματα του κτιρίου Palais που εκπονείται σήμερα επί του θέματος από το Ελεγκτικό Συνέδριο.3. Ζητεί από το Δικαστήριο να υποβάλει, εγκαίρως για την πρώτη ανάγνωση του σχεδίου προϋπολογισμού 2001, έκθεση σχετικά με τους τρόπους βελτίωσης της ποιότητας των δημοσιονομικών προβλέψεων που χρησιμοποιούνται για τη χρηματοδότηση της θέσης 270 (Επίσημη Εφημερίδα), υπό το φως της ανάγκης συμπλήρωσης των πιστώσεών της των οικονομικών ετών 1995-1997.Ελεγκτικό Συνέδριο4. Επαναλαμβάνει την αποδοκιμασία του για την καθοδική τάση της χρησιμοποίησης των πιστώσεων του κεφαλαίου 15 (Ανταλλαγές προσωπικού μεταξύ των κοινοτικών οργάνων και του δημόσιου και ιδιωτικού τομέα). Υπογραμμίζει ότι οι ανταλλαγές αυτές μπορούν να είναι ωφέλιμες, ιδίως για τους εθνικούς δημόσιους υπαλλήλους και διοικήσεις. Ζητεί από το Ελεγκτικό Συνέδριο να υποβάλει, εγκαίρως για την πρώτη ανάγνωση του προϋπολογισμού 2001, έκθεση όπου να σκιαγραφείται η πολιτική του όσον αφορά τις εν λόγω ανταλλαγές προσωπικού και τα προβλήματα που έχουν εμποδίσει την πλήρη χρησιμοποίηση των διαθέσιμων πόρων από το 1997 και εξής.5. Επισημαίνει ότι οι πιστώσεις του άρθρου 104 (Έξοδα αποστολών, μετακινήσεων και λοιπά παρεπόμενα έξοδα) χρειάστηκε να συμπληρωθούν δύο φορές για να μπορέσουν τα μέλη να ολοκληρώσουν το πρόγραμμα ελέγχων του 1998. Ζητεί από το Ελεγκτικό Συνέδριο να βελτιώσει το σχεδιασμό και την πρόγνωση στον τομέα αυτό.Επιτροπή των Περιφερειών6. Προτρέπει την Επιτροπή των Περιφερειών να λάβει όλα τα απαιτούμενα μέτρα για να αντιστραφεί η έντονη μείωση του ποσοστού χρησιμοποίησης (56,27 %) των πιστώσεων που μεταφέρονται αυτομάτως από το προηγούμενο οικονομικό έτος. Ζητεί εν προκειμένω να υποβληθεί στο Κοινοβούλιο έως τις 15 Ιουνίου 2000 μια έκθεση για όλες τις πιστώσεις του τμήματος VI που μεταφέρθηκαν αυτομάτως από το 1997 στο 1998 και από το 1998 στο 1999 και που στην περίπτωσή τους το ποσοστό ακύρωσης υπερβαίνει το 10 %.7. Επαναλαμβάνει το αίτημά του προς την Επιτροπή των Περιφερειών να βελτιώσει τη δημοσιονομική διαχείριση των πιστώσεων των οποίων η εκτέλεσή της έχει ανατεθεί από την αρμόδια επί του προϋπολογισμού αρχή.8. Υπενθυμίζει ότι στο πλαίσιο της υποστήριξης προς το Κοινοβούλιο κατά τον έλεγχο της εκτελέσεως του προϋπολογισμού της Επιτροπής των Περιφερειών, το Ελεγκτικό Συνέδριο διενήργησε εξέταση για να διαπιστώσει την ορθότητα και αποτελεσματικότητα των μέτρων που έλαβε η Επιτροπή των Περιφερειών για να μην επαναληφθούν οι παρατυπίες που είχαν διαπιστωθεί στην ετήσια έκθεση 1996. Διαπιστώνει ότι το Ελεγκτικό Συνέδριο στη συνέχεια αυτής της εξετάσεως που διενήργησε το Σεπτέμβριο 1999 συνήγαγε το συμπέρασμα ότι επί του παρόντος δεν είναι σε θέση να πιστοποιήσει την αποτελεσματικότητα των μέτρων που τέθηκαν σε ισχύ την 1η Απριλίου 1999. Τονίζει ότι η τελευταία δέσμη κανόνων, που αποσκοπούν στην ενίσχυση των ελέγχων για την επιστροφή των εξόδων ταξιδίου και για τις ημερήσιες αποζημιώσεις και τις αποζημιώσεις ταξιδίου, πρέπει να βρίσκονται σε πλήρη συμφωνία με τις παρατηρήσεις του Ελεγκτικού Συνεδρίου. Ζητεί να συμπεριλάβει το Ελεγκτικό Συνέδριο μια αξιολόγηση της αποτελεσματικότητας των νέων διατάξεων στην έκθεση για τη συνέχεια που δόθηκε στην Ετήσια Έκθεσή του για το 1996.9. Εκφράζει τη λύπη του για το γεγονός ότι, δύο χρόνα μετά την εκκένωση του κτιρίου Belliard από το Κοινοβούλιο, η Επιτροπή των Περιφερειών, μαζί με την Οικονομική και Κοινωνική Επιτροπή, δεν φαίνεται να έχουν ενεργήσει με την απαιτούμενη επιμέλεια όσον αφορά τη μετεγκατάστασή τους εκεί. Είναι της γνώμης ότι οι παρατεταμένες διαπραγματεύσεις με τους ιδιοκτήτες των κτιρίων υπάρχει τελικά κίνδυνος να υπονομεύσει την εγκυρότητα της δέσμευσης των δύο Επιτροπών να μετακομίσουν στο κτιριακό συγκρότητα Belliard όσο το δυνατόν συντομότερα. Υπογραμμίζει ότι η σημερινή κατάσταση είναι επιζήμια για τον προϋπολογισμό της Ένωσης, δεδομένου ότι καταβάλλονται μισθώματα και παρεπόμενα έξοδα τόσο για τους σημερινούς (συγκρότημα Ardenne και Ravenstein) όσο και για τους μελλοντικούς (συγκρότημα Belliard) κτιριακούς χώρους των Επιτροπών.10. Προτρέπει την Επιτροπή των Περιφερειών, από κοινού με την Οικονομική και Κοινωνική Επιτροπή, να ολοκληρώσουν τις ανωτέρω διαπραγματεύσεις βάσει της αρχής της χρηστής δημοσιονομικής διαχείρισης και να εξασφαλίσουν τη βέλτιστη χρησιμοποίηση των πόρων που τέθηκαν στη διάθεσή τους από την αρμόδια επί του προϋπολογισμού αρχή ύστερα από δική τους αίτηση (μεταφορά αριθ. 44/99, ύψους 26000000 ευρώ).Χορήγηση απαλλαγής11. Χορηγεί απαλλαγή στο Διοικητικό Γραμματέα του Δικαστηρίου και τους Γενικούς Γραμματείς του Ελεγκτικού Συνεδρίου και της Επιτροπής των Περιφερειών όσον αφορά την εκτέλεση του προϋπολογισμού τους για το οικονομικό έτος 1998.12. Αναθέτει στην Πρόεδρό του να διαβιβάσει την παρούσα απόφαση στα ενδιαφερόμενα θεσμικά όργανα και το συμβουλευτικό όργανο και να μεριμνήσει για τη δημοσίευσή της στην Επίσημη Εφημερίδα των Ευρωπαϊκών Κοινοτήτων (σειρά L).Ο Γενικός ΓραμματέαςJulian PriestleyΗ ΠροέδροςNicole Fontaine(1) ΕΕ C 349 της 3.12.1999.